Ruam Pipi Bayi: Kenali 5 Punca Ia Berlaku & Cara Mengatasinya

Ruam pipi bayi adalah kondisi yang biasa timbul selain bahagian badan yang lain, iaitu ketika berumur sekitar beberapa hari sehingga beberapa bulan.
Terdapat beberapa jenis ruam yang boleh dialami oleh bayi.

Berikut adalah antara jenis ruam pipi pada bayi yang ibu ayah perlu tahu serta cara mengatasinya.
Ruam Pipi Bayi: Kenali 5 Punca & Cara Mengatasinya
1. Ruam Pipi Bayi Akibat Air Liur / Susu
Kehadiran air liur yang berterusan di dagu, leher, dan dada bayi anda, boleh berubah menjadi kerengsaan merah yang dikenali sebagai ruam air liur.

Ada satu fasa tertentu di mana bayi mudah menitiskan air liur atau mencapai apa-apa yang dijumpainya untuk dimasukkan ke dalam mulut lalu menyebabkan air liur mudah terkena pipi dan bahagian muka yang berdekatan dengan mulut.

Ruam air liur boleh muncul di sekitar mulut dan pipi, di lipatan leher bayi anda, dan di dada bayi anda akibat terlalu banyak air liur yang menyebabkan kulit basah.
Rawatan:

Basuh perlahan-lahan kawasan yang terbabit dengan air suam, kemudian keringkan.
Pastikan kulit bayi anda benar-benar kering.
Sapukan lapisan pelembap atau krim yang dipreskripsikan oleh doktor. Biasanya pelembap ini akan bertindak sebagai penghalang antara kulit bayi dan air liur.
Pada waktu mandi, pastikan anda menggunakan cucian bayi yang ringan dan tidak berbau.
Gunakan losyen lembut tanpa bau pada kulit kering bayi anda jika perlu, tetapi elakkan menggunakan losyen pada ruam air liur.
Kulit harus dijaga kering dan dirawat dengan krim khusus.

2. Jerawat Bayi (baby acne)
Jerawat bayi biasanya timbul kira-kira dua hingga empat minggu selepas kelahiran.
Bintit merah atau putih muncul di pipi, hidung, dan dahi bayi. Puncanya selalunya tidak diketahui.
Ia biasanya hilang sendiri dalam masa tiga hingga empat bulan tanpa meninggalkan tanda.
Rawatan :

Penjagaan di rumah secara teratur cukup untuk merawat jerawat bayi:
Cuci muka bayi anda setiap hari dengan sabun lembut.
Jangan menggosok atau mencubit kawasan yang dijangkiti.
Elakkan produk losyen atau muka yang berminyak.
Sekiranya anda bimbang jerawat bayi anda tidak hilang, doktor boleh mengesyorkan atau menetapkan rawatan yang selamat.

Baca juga: Hanis Zalikha Kongsi 5 Tips Berguna Hilangkan Ruam Pipi Bayi Dengan Berkesan

3. Ekzema
Ekzema adalah keadaan kulit yang menyebabkan ruam kering, merah, gatal, dan kadang-kadang menyakitkan. Ia lebih biasa pada kanak-kanak dan sering berkembang pada 6 bulan pertama.
Keadaan ini dapat berlanjutan apabila bayi semakin besar.
Pada bayi yang berumur sehingga 6 bulan, eczema sering muncul di pipi atau dahi.
Semasa bayi semakin besar, ruam boleh merebak ke anggota lain seperti siku, lutut, dan lipatan kulit.
Rawatan: Tidak ada penawar untuk ekzema, tetapi ada cara untuk menguruskannya:

Mandikan bayi anda dengan air suam (antara 5 hingga 10 minit) dan gunakan sabun bayi.
Gunakan krim sebagai pelembap dua kali sehari.
Gunakan pencuci pakaian tanpa wangian yang diolah khas untuk kulit sensitif.
Pakar pediatrik anda mungkin dapat memberikan krim sapu untuk membantu mengurangkan keradangan. Gunakan krim ini seperti yang diarahkan oleh doktor.

Foto Kredit: activemomsnetwork.com
4. Milia
Sekiranya anda melihat tompokan kecil berwarna putih di wajah bayi anda, ini adalah tanda milia yang jelas.
Milia lazimnya berada pada bahagian muka, kulit kepala dan bahagian atas badan bayi. Menurut Seattle Children’s Hospital milia berlaku pada 40% bayi baru lahir.
Rawatan : Milia akan hilang dengan sendiri dalam masa beberapa minggu selepas kelahiran, oleh itu ia tidak memerlukan rawatan kecuali penjagaan dan pemantauan oleh ibu bapa atau sekiranya dinasihatkan oleh doktor.

5. Ruam Pipi Bayi Akibat Peluh
Ruam peluh kelihatan seperti lebam merah kecil, kebanyakannya di bahagian badan bayi anda yang mudah berpeluh, seperti leher, kawasan lampin, dan ketiak.
Rawatan:

Paling penting adalah memastikan kawasan itu kering dan mengelakkan keadaan terlalu panas dengan memakaikannya dengan pakaian yang longgar.
Jika perlu, doktor akan mempreskripsikan losyen yang sesuai untuk membantu memulihkan kesan keradangan.

Baca juga: Risau Muka Bayi Selalu Naik Jerawat & Merah-merah, Ini 5 Perkara Perlu Tahu
Foto Kredit: bellybelly.com.au
Ruam Juga Boleh Berlaku Akibat Pemakanan Ibu?
Ruam susu adalah perkara biasa pada bayi dan anak kecil.
Besar kemungkinan penyebabnya ialah ekzema, jerawat, dan jangkitan.
Sebilangan besar ruam hilang tanpa perlu rawatan. Walau bagaimanapun, berjumpa doktor jika ruam semakin parah atau berterusan.
Menurut Dr Hana, ruam susu juga boleh terjadi kepada bayi yang fully breastfeeding, di mana ada kemungkinan bayi tersebut alahan terhadap protein daripada makanan yang diambil oleh si ibu.
Jadi ibu harus hati-hati memilih jenis makanan ya!


Jangan Buat 5 Benda Ni Kalau Tak Nak Punggung Bayi Kita Merana!

Lihat dan rasa kulit bayi selepas lahir, putih mulus dan gebu bukan? Oleh kerana itu juga, kulit bayi adalah sangat sensitif berbanding dengan kulit orang dewasa apabila kulit bayi mudah mengalami kerengsaan. Kerengsaan ialah satu keadaan dimana bayi rasa terganggu dan tidak senang. Sesetengah bayi jika dibiarkan dalam keadaan basah terlalu lama kulit mereka akan menjadi merah dan tidak selesa. Keadaan inilah yang dikenali sebagai ruam lampin.
Baca juga: Berderau Tengok Najis Anak Berdarah, Rupa-Rupanya Punggung Anak Melecet

Jangan Buat 5 Benda Ni Kalau Tak Nak Bayi Kita Tu Merana

Kerap jugak kami jumpa bayi yang punggungnya tumbuh ruam sampaikan melecet teruk. Kadang tu luka siap bercampur dengan jangkitan kulat lagi. Ya Allah. Kesian sangat!

Bayi ni nak bercakap mengadu belum pandai. Itu yang asyik meraung sekuat-kuatnya. Sebak betul bila nampak situasi begitu. Ni saya nak kongsi 5 perkara yang kita kena elakkan supaya benda yang menyakitkan tu tak berlaku pada anak kita sendiri.

1. Jangan biarkan lampin dia lama tak bertukar. Tambah pulak kalau memang dah penuh dengan air kencing dan najis. Kuman minat benar berkumpul kat tempat lembab dan tercemar. Jadi kalau boleh, 2-3 jam sekali periksalah lampin dia tu.
2. Jangan pakaikan lampin terlampau ketat. Nanti flow udara di kawasan lampin tu tersekat dan punggung akan sentiasa lembab.
3. Jangan letakkan bedak dekat punggung anak tu. Selain nak elak daripada bahaya bahan kimia yang terkandung dalam bedak, kita jugak tak nak debu bedak yang bercampur baur dengan najis dan air kencing bertukar jadi medium subur untuk kuman beranak pinak.
4. Jangan biarkan punggung anak yang dah mula naik ruam macam tu je. Kadang kita ni duk fikir mudah. Alah, nanti okaylah balik tu. Jangan! At least apply lah “barrier cream” seperti zink oxide dan petroleum jelly.

5. Jangan selamba je guna tisu lembab bayi jenis yang ada alcohol dan bahan pewangi. Bila dah selalu sangat terkena bahan kimia, memanglah kulit bayi pun akan mudah meradang dan jadi alahan. Air suam dan kain bersih sebenarnya dah memadai untuk bersihkan punggung bayi.
Kalau dah usaha elakkan semua ni tapi ruam masih galak jugak duk kat punggung baby tu, cubalah bertukar pada jenis lampin bayi yang lain pulak.
Ramai sangat mak ayah yang belum tahu tentang perkara ni. Tolong #share dengan mak ayah dan orang lain di luar sana yang belum tahu ye.
Sumber: Dr. Ahmad Luqman Bukhari


Rukun Terbaik Buat Tanah Campuran Untuk Bercucuk Tanam, Pasti Menjadi!

Berkebun memang satu aktiviti yang menyeronokkan, tambah lagi jika tanaman itu hidup dengan subur. Tak sabar rasanya nak menuai hasil titik peluh sendiri. Bagi yang memiliki kawasan yang terhad, biasanya pasu menjadi pilihan utama.
Tanah campuran adalah salah satu medium tanaman bagi penanaman bekas atau pasu. Medium campuran yang bagus adalah yang mampu memegang air dengan baik, tidak mudah bergenang (takung air), dan mampu membekalkan nutrien yang sesuai untuk tanaman.

Baca juga: Cara Buat Semburan Organik Bawang Putih, Tanaman Selamat Daripada Serangga Perosak

RUKUN TANAH CAMPURAN YANG TERBAIK
Masa hands on buat tanah campuran dua minggu lepas, salah seorang daripada team kami bertanya kepada AA. Biasanya kita guna pasir halus. Kenapa kali ini kita guna cocopeat pula dalam penyediaan tanah campuran?

Dia macam ini, Ju. Cocopeat dan pasir sungai, 2-2 ini termasuk dalam komponen bahan lengai. Kita bebas nak guna yang mana satu. Nak guna 2-2 pun boleh. Ju, mu tahu tak rukun tanah campuran? Aku tak tahu Wan!

Rukun tanah campuran ini kita panggil TOL. TOL ini merujuk kepada:
T untuk tanah.
O untuk organik.
L untuk lengai.
Ini bermaksud, setiap kali kita nak buat tanah campuran yang terbaik, pastikan ia ada 3-3 komponen ini.
Wan, kalau kita tak ikut Rukun TOL ini, jadi tak tanah campuran yang kita buat itu? Jika tak ikut Rukun TOL ini, tanah campuran yang kita buat ada yang tak menjadi bergantung kepada komponen mana yang kita guna. Baik, kita tengok satu per satu.
1. Tanah

Komponen yang paling utama nak buat tanah campuran adalah tanah. Kalau tak guna tanah, tak jadi lah tanah campuran kita itu. Contohnya, kita hanya guna organik dan lengai sahaja. Maka, ia akan jadi kompos atau bokashi, bukan tanah campuran.
Antara tanah yang popular digunakan adalah tanah atas atau top soil dan tanah bukit. Sekarang ini, agak susah untuk dapatkan tanah atas. Boleh dikatakan sebahagian besar tanah yang digunakan untuk buat tanah campuran adalah tanah bukit.
2. Organik

Semasa buat tanah campuran, kita perlu letak bahan organik. Tak kisah nak guna organik jenis mana. Nak guna kompos ke, nak guna tinja haiwan ke, nak guna bokashi ke atau nak guna baja organik proses. Boleh belaka. Apa yang perlu kita tahu, kuantiti penggunaan setiap bahan organik ini adalah tak sama.
Ia juga boleh mempengaruhi tempoh boleh guna tanah campuran tersebut. Contohnya, tanah campuran yang menggunakan kompos boleh digunakan terus untuk bertanam. Berbeza dengan tanah campuran yang menggunakan tinja haiwan, kita perlu tunggu sehingga 2-3 minggu sebelum boleh bertanam.

Contoh salah satu resipi buat kompos. Cara detai nak buat kompos dan baja organik yang lain.
Tujuan kita letak bahan organik ini sebagai sumber nutrient di dalam tanah. Ia juga boleh meningkatkan aktiviti mikrob serta boleh tinggikan kadar pertukaran kation (KPK) tanah. Jika tanah campuran yang kita buat tanpa guna bahan organik, tanah campuran tersebut masih menjadi cuma ia tak power lah.
3. Lengai

Bahan lengai ini adalah bahan yang digunakan untuk menjadikan tanah campuran yang kita buat itu tidak terlalu padat. Yang terbaik, kita nak ruang udara dalam tanah campuran kita itu dalam julat 20-40%.
Bila ia jadi lebih poros, ruang pengudaraan pun semakin banyak. Ini sangat baik untuk perkembangan akar nanti. Lengai ini kita boleh je guna apa-apa yang ada di sekitar kita. Janji ia mudah dan murah. Contoh bahan lengai yang biasa digunakan adalah pasir sungai, cocopeat, sekam bakar dan sekam mentah.

Tanah campuran yang telah siap diisi dalam petak tanaman. Bila-bila masa boleh bertanam.
Ju, bila mu dah tahu rukun ini, proses nak buat tanah campuran menjadi semakin mudah. Macam-macam formulasi boleh buat nanti. Tak pelik lah jika lepas ini mu buat tanah campuran 6 in 1.
Sumber: Facebook Azuan Abdullah- AA


“Rumah Ada 2 Bilik Je Macam Mana Nak Asingkan Tempat Tidur Anak?”

“Tak lama lagi Aufa dah nak masuk 4 tahun. Agaknya bila dia boleh tidur sendiri? Apa cara asingkan tempat tidur anak?”
Kebanyakan ibu bapa di Malaysia masih lagi mengamalkan ‘co-sleeping’ atau tidur sekatil dengan bayi. Ini kerana ia adalah praktikal dan memudahkan, lebih-lebih lagi yang menyusu badan. Bukan itu sahaja, ramai juga dalam kalangan kita yang tinggal di rumah yang tidak mempunyai banyak bilik, hanya dua bilik sahaja satu rumah. Satu dijadikan bilik tidur utama dan satu lagi dijadikan bilik stor. Macam mana nak asingkan tidur dengan anak-anak?

Baca juga: Jozlynn Kongsi Tips Kejut Anak Senang Bangun Solat Subuh, Memang Jadi!
NAK ASINGKAN TEMPAT TIDUR ANAK TAPI RUMAH ADA DUA BILIK JE, MACAM MANA?

Ada ibu yang bertanya seandainya mereka suami isteri masih tak mampu asingkan tempat tidur anak kerana ada dua bilik . Satu bilik tidur, satu stor. Apa yang beliau boleh buat? Jadi panduannya,

1. Asingkan tilam antara ibu bapa dan anak-anak. Bilik sama, tetapi compartment berbeza. Jika anak berbeza jantina, usahakan asingkan juga di dalam bilik yang sama.
2.Anak-anak pula , seorang satu selimut. Usah biasakan tidur satu selimut.
3. Jika anak ada di dalam bilik, jangan lah tukar baju di hadapan mereka. Minta mereka keluar dahulu atau tukar baju di bilik air. Keluar dengan sudah berpakaian lengkap. Berhati-hati dengan aurat ibu ayah dengan anak-anak.
4. Berjaga-jaga dengan sentuhan suami isteri, jika anak ada, jangan dipaparkan sentuhan yang menjurus kepada keintiman seksual. Begitu juga perbuatan ibu ayah mandi bersama, jangan biar diketahui anak-anak. Jika anak tiada dalam bilik, boleh lah buat apa saja.

5. Ibu ayah dan anak-anak kena amalkan ketuk pintu sebelum masuk. Jangan terjah, kerana semua berkongsi bilik yang sama untuk segala urusan peribadi.
6. Jangan sesekali melakukan hubungan suami isteri di hadapan anak-anak meskipun mereka tidur dan sebenarnya tiada sesiapa boleh melihat atau mendengar hubungan kelamin suami isteri dilakukan, ianya aurat yang perlu disembunyikan rapi. Lakukanlah ketika mereka tiada. Sebenarnya, anak dah pandai pura-pura tidur seawal umur 4 tahun, apatah lagi yang berada di sekolah rendah. Panduan ini terpakai selagi mana kita terpaksa berkongsi bilik tidur dengan anak.
7. Andai ada ruang untuk kosongkan stor untuk jadikan bilik, saya amat galakkan begitu. Jadi, anak boleh diasingkan bilik.
Seorang sahabat Facebook saya pernah kongsikan dia lakukan begini untuk anak-anaknya. Beliau kosongkan stor dan dia dan suaminya tidur di stor dan anaknya di bilik satu lagi. Terpulang, boleh juga digunakan pendekatan beliau ini .
– Disarankan paling kurang, setiap rumah ada 3 bilik. Satu bilik ibu bapa, satu bilik untuk adik beradik lelaki, satu bilik untuk adik beradik perempuan.
– Andai ada 2 bilik, satu bilik untuk ibu ayah dan satu bilik lagi untuk adik beradik perempuan. Adik beradik lelaki mungkin tidur di ruang lain, ruang tamu sebagai contoh.

Rujukan hukum anak lelaki dan perempuan : https://muftiwp.gov.my/…/4028-al-kafi-1545-hukum-anak
*Saya titipkan doa agar diberikan ibu tadi rezeki untuk hidup berbahagia dan lebih terjaga di rumah sendiri. Minta doakan puan ini juga ya. Rasa tersentak dan terpempan saya bila Allah datangkan peringatan untuk bersyukur rumah saya ada lebih dari satu bilik.
Saya pun dalam proses latihan asingkan tempat tidur untuk anak sulung. Memang bukan mudah proses ini, tetapi sesukar-sukar saya , anak saya punya bilik sendiri. Tidak seperti mereka. Moga Allah limpah rezeki pada mereka. Amin ya Rab.
Sumber: Wan Nur Syakira


Ala..Baru Buang Habuk Dah Berdebu Balik, Stop Berleter & Cuba Tips Ini, Berkesan betul!

Masalah rumah berhabuk kini tidak lagi asing dalam hidup kita. Bersihlah banyak mana pun, pasti habuk debu itu datang semula menghantui hidup para suri rumah. Pasti meletihkan kerana asyik perlu membersih tetapi kekotorannya masih datang setiap kali.
Bukan sahaja menyebabkan stres malah rumah berhabuk juga akan menjejaskan kesihatan keluarga anda jika dibiarkan begitu sahaja. Terutama yang ada alahan pada debu, memang satu penyeksaan buat mereka! Oleh itu, jom ikuti  perkongsian penulis mengenai cara kurangkan debu dalam rumah.

Baca juga: DIY Kusyen Kerusi Kayu Guna Balutan Ini, Bila Kotor Tinggal Lap Sahaja Semudah 123!
CARA KURANGKAN DEBU DALAM RUMAH BERHABUK
Tips ini mungkin terkenal dalam kalangan ibu untuk mengelakkan habuk-habuk terkumpul pada perabot dengan menggunakan cecair pelembut.

Bahan-bahan yang diperlukan:

Botol spray
Satu penutup pelembut pakaian
1 liter air

Cara penyediaannya yang mudah:
1. Campurkan cecair pelembut pakaian bersama air dalam satu botol.
2. Setelah campuran sebati, masukkan ke dalam botol spray.

3. Sembur pada perabot bagi mengelakkan perabot melekat.

4. Kemudian, lap pada kawasan semburan dan kesannya rumah anda akan kurang perangkap habuk.

TIPS TAMBAHAN HIAS RUMAH UNTUK ELAK MASALAH RUMAH BERHABUK

Kurangkan peletakan hiasan atau peralatan yang boleh memerangkap debu di kawasan kediaman.
Letakkan alas kaki. Satu di luar pintu dan di dalam kediaman untuk memerangkap debu di luar dibawa masuk ke dalam rumah.
Guna blind dari kayu, metal atau plastik yang mudah dibersihkan berbanding kain.
Penggunaan sofa jika materialnya daripada fabrik, pastikan mempunyai zip supaya sarung boleh ditukar dan dibasuh untuk mengelakkan debu terperangkap.

Kebersihan dan keselesaan rumah itu adalah nombor satu, jika berjaya dicapai, itulah tanda anda telah mencapai salah satu kebahagiaan hidup. Dengan tiga bahan ini, debu di rumah dapat dikurangkan dan secara serta merta masalah rumah berhabuk dapat diselesaikan. Cara yang sangat simple dan juga tak makan banyak masa. Boleh anda cuba di rumah!
Kini anda dapat hidup dengan selesa dalam rumah idaman masing-masing. Anak dan suami pun selesa nak menjalani urusan seharian dalam rumah tersebut. Selamat Mencuba!
Sumber: wawadels & Nusa Warisan Home SB


Rumah Berkonsep Mewah Di KL & Selangor Ni Boleh Jadi Milik Anda! Tanpa Bayaran Selama 4 Tahun!

Miliki kediaman sendiri sememangnya impian semua orang. Lagi-lagi dikawasan pesat seperti di Kuala Lumpur, Selangor, Pulau Pinang dan juga di Johor. Kini, anda boleh realisasikan impian anda tu dengan plan ‘Come Home 2 Mah Sing’ ni!
Pelan rumah ini di ditawarkan oleh Mah Sing untuk memberi peluang kepada semua orang untuk memiliki rumah mewah yang sedia ada dan juga yang masih dalam pembinaan!

Apa yang kita boleh dapat dengan ‘Come Home 2 Mah Sing‘ ni?

Bayaran percuma selama 4 tahun dengan pelan Come Home 2 Mah Sing!

Dengan pelan perumahan dari Mah Sing ni, anda tak perlu membuat bayaran sehingga 4 tahun atau dalam tempoh projek siap dibina.
Bukan itu sahaja anda juga akan dapat tawaran penjimatan yang menarik untuk stamp duty dan legal fee rumah anda tu!
Tak payah tunggu lama sebab ada antara projek ni yang dah siap! Jadi, anda boleh terus masuk rumah-rumah ni!
Jom tengok pilihan rumah-rumah mewah yang ditawarkan ni!
Projek 1: Sedia untuk dipindah masuk
1. Cerrado @ Southville City, Bangi

Size: 656 kps – 825 kps
Kemudahan: 50m Kolam Renang, Gym, Dewan Serbaguna, Tempat Berbeku
Persimpangan terus ke lebuh raya KL- Seremban, 24 jam security, 10km ke Putrajaya
Harga bermula dari: RM398,000
Dekat dengan MRT Kajang dan juga Stesen KTM Bangi

2. D’sara Sentral, Sungai Buloh

Size: 960 kps
2 bilik, 2 bilik air
Kemudahan: Gym, Function Room, Pusat Perniagaan
3 minit jarak berjalan kaki ke Stesen MRT!
Harga bermula dari RM620,000

Projek 2: Dalam pembinaan
1. M Arisa, Sentul

Size: 550 sqft-1025 sqft
Mempunyai 1-4 bilik
Dilengkapi dengan Sky Garden, tempat parking kereta express ramp
Hanya 5km ke Pusat Bandar Kuala Lumpur dan mempunyai shuttle untuk ke LRT & MRt
Merupakan residensi berkonsepkan multi-level Sky Garden pertama di Sentul
Harga bermula dari RM380,000

 2. Sensory @ Southville City, Bangi

Size: 888kps- 914kps
3 bilik, 2 bilik air
Kemudahan: Kolam renang, Gym, Dewan Serbaguna, Jakuzi, Taman Permainan, Pavilion BBQ
Persimpangan terus ke lebuh raya KL-Seremban, 24 jam security, 10km ke Putrajaya
Dekat dengan MRT Kajang dan juga Stesen KTM Bangi
Harga bermula dari RM470,000

3. Carya @ M Aruna, Rawang

Size: 20′ x 60′ – 20′ x 75′
Kemudahan: Trek jogging, gelanggang basketball, hammock dan juga taman basikal
Rumah dua tingkat
Perumahan berpagar dengan 24jam security!
Rumah disusun menghadap Utara dan Selatan
Bayaran bulanan dari RM2,042
Harga bermula dari RM580,000

Bukan ni je, ada lagi pilhan yang lain! Tidak terhad ni Kuala Lumpur sahaja tau, dekat Selangor, Pulau Pinang dan Johor pun ada juga!
Kolaborasi bersama Maybank HouzKEY & Kempen Pemilikan Rumah ( HOC 2020-21) oleh Kerajaan!

Pelan perumahan ni merupakan hasil kolaborasi bersama Maybank HouzKEY dan juga Kempen Pemilikan Rumah yang dilaksanakan oleh kerajaan.
Kempen ni tamat pada 31 May 2021 tau jadi baik anda cepat dapatkan tawaran menarik ni.

Kalau berminat boleh ke website Mah Sing di SINI dan atau telefon hotline mereka di 1300 80 6888 atau email mereka di [email protected]!


‘Rumah Finale’ Ketengah Tradisi Lama,  Antara Iklan Raya Wajib Tonton Untuk 2023!

Saban tahun kita disajikan dengan pelbagai kisah raya yang menarik di kaca TV mahupun di platform-platform online. Kadang-kadang tu, ada video raya yang cliché giler jalan ceritanya.
Mahukan sesuatu yang berbeza, Perodua mempersembahkan sebuah filem pendek ‘Rumah Finale’ yang mengetengahkan tradisi warisan ziarah takbir di malam raya, agar sambutan Aidilfitri tahun ini lebih gamat dan bermakna.

“Excited” nak adakan program ziarah takbir raya!

Filem pendek ini mengisahkan tentang Din, seorang Presiden AJK Taman Mawar yang tidak sabar untuk menganjurkan program ziarah takbir malam raya dari rumah ke rumah bersama jiran tetangganya.

Namun, Din agak stress apabila semua penduduk taman kelihatan seperti tidak bersemangat buat perancangan.
Dah lah tu, Din kurang konfiden pula dengan tuan rumah finalé yang terpilih. Bukan apa, rumah penutup tu penting, sebab nanti kesemua jiran akan berkumpul untuk beramah mesra pada akhir sesi takbir.
Macam-macam Din buat untuk pastikan pelan berjalan lancar. Cuma biasalah, serapi mana pun perancangan, kadang kala ada perkara yang kita tak boleh jangka.
Di sinilah dapat dilihat betapa eratnya jalinan komuniti yang bekerjasama dalam mencari penyelesaian.
Nak tahu apa jadi dalam filem raya Perodua ‘Rumah Finale’? Jom tonton sama-sama di bawah. Gerenti Best!

Kembalikan tradisi dan semarakkan kemeriahan sambutan Aidilfitri!

Kalau korang nak tahu, tradisi ziarah takbir raya dilakukan selepas solat Isyak malam 1 Syawal dan disertai oleh kaum lelaki daripada pelbagai lapisan umur.
Untuk golongan kanak-kanak yang turut serta, inilah peluang mereka untuk mengutip duit raya di setiap rumah yang diziarahi.
Namun begitu, tradisi unik ini semakin dilupakan. Oleh sebab itu, Perodua ingin menyemarakkan kembali kemeriahan tradisi tersebut agar tidak hilang ditelan zaman.

Semoga filem pendek ‘Rumah Finale’ menjadi teladan buat kita semua kerana sifat saling bantu-membantu penting dalam kehidupan berjiran, agar silaturahim yang dibina kekal erat.


Seni Bina Ruang Tamu Sesuai Untuk Orang Islam, Aurat Lebih Terjaga & Tak Terdedah

Pernah tak anda alami pengalaman ini, di mana tetamu datang secara mengejut di rumah dan ketika itu anda sedang sibuk berlawan sudip di dapur dalam keadaan ‘berpakaian di rumah’ saja? Nak pula bila binaan rumah yang berkonsepkan terbuka, memang boleh nampak terus dari ruang tamu keadaan anda di dapur.
Baca juga: Nak Ada Bengkel Kecil Di Rumah? Ini Alatan Pertukangan Kayu Yang Anda Wajib Ada!

SENI BINA RUANG TAMU SESUAI UNTUK ORANG ISLAM, AURAT LEBIH TERJAGA & TAK TERDEDAH

Jika dilihat rekaan rumah lama zaman dahulu sememangnya telah menyediakan pelbagai ruang, menurut Khairunnisa Hamzah seorang pengasas Reka Bentuk 3D Online. Beliau juga telah berkongsi ilmu bagaimana ruang tetamu yang sesuai dibina untuk rumah orang Islam.

Sekiranya anda berkeinginan untuk membina rumah sendiri dan mempunyai modal lebih, apa salahnya jika mengikuti saranan ini. Keselesaan ahli keluarga anda pastinya akan terjamin dan berasa lebih selamat.

Bagaimana ruang tetamu yang sesuai untuk rumah orang Islam?
Adalah lebih baik jika tetamu tidak dapat melihat langsung aktiviti dan dalaman rumah keluarga. Cukuplah pergerakan tetamu di ruang tetamu sahaja.
“Minta maaf, nak tumpang tandas, boleh?”
Biasa tetamu akan buat permintaan mengejut sebegini apabila datang berkunjung. Sekiranya ada tandas di ruang tetamu, tetamu tidak perlu lagi masuk ke dalam bilik-bilik tuan rumah atau terus terjah ke dapur.
Saya ada menonton kuliah agama seorang ulama Indonesia yang mengatakan:
“Yang terbaik adalah jika kamu boleh mengasingkan ruang tetamu dengan ruang keluarga. Kalau boleh, diasing terus dari rumah kamu sehingga apabila kamu menutup pintu dan menguncinya sekalipun, tetamu masih boleh aman di situ.”
Maksud beliau kita sememangnya wajib melayan tetamu sebaiknya. Oleh itu sediakan ruang untuk tetamu semampu boleh namun paling penting ialah mengambil kira aurat dan aib tuan rumah sekeluarga.
Siapkan ruang duduknya, ruang bersucinya (tandas), ruang solatnya dan juga ruang berehatnya (bilik tidur) di satu kawasan yang sama yang tidak perlu melalui ruang keluarga.
Ini dapat membataskan aurat, pandangan dan pergaulan antara tetamu dan ahli keluarga.
Orang putih ada wujudkan ‘powder room’ di ruang tamu. Ia adalah bilik bersiap yang dilengkapi dengan kemudahan tandas. Namun berbeza dengan rumah-rumah di negara kita yang kebanyakkannya tandas diletakkan di ruang dapur atau di dalam bilik tidur.
PEMBAHAGIAN SENI BINA RUMAH LAMA DAHULU YANG BOLEH DICONTOHI
Gambar hiasan: Pinterest
“Nisa, macam mana ya nak buat? Kalau tetamu datang, dari pintu masuk terus boleh nampak akak tengah memasak di dapur. Tak selesalah. Kadang tak sempat pakai tudung atau baju lengan panjang.”
Luah salah seorang pemilik kediaman masa sesi makeover rumahnya.
Sekarang banyak rumah buat konsep terbuka (open concept). Namun, apabila menerima kehadiran tetamu secara mengejut, ia menyebabkan wanita Islam tidak selesa kerana belum bersedia menutup aurat. Apatah lagi ketika itu sedang sibuk beraksi dengan kuali di dapur.
Jika kita lihat seni bina rumah lama dahulu, mereka sudah ambil berat tentang hal ini terlebih dahulu. Di dalam rumah mempunyai ruang publik, semi publik dan ruang privasi.
1. RUANG PUBLIK
Apabila tetamu yang tidak rapat datang berkunjung, mereka hanya ditapis dan dilayan hanya di serambi (ruang publik).
2. RUANG SEMI PUBLIK
Sekiranya merupakan tetamu rapat seperti kenalan atau saudara, barulah dapat masuk sehingga ke ruang menonton, ruang rehat, ruang makan (semi publik).
3. RUANG PRIVASI
Manakala bilik-bilik tidur, ruang keluarga dan dapur (ruang privasi) hanya untuk tuan rumah sahaja.
IDEA MENUTUP RUANG DAPUR JIKA BINAAN KEDIAMAN ‘OPEN CONCEPT’
Gambar hiasan: Houzz
Ramai kita sudah siap beli rumah dari pemaju. Jadi bagaimana untuk menjadikan rumah kita terpelihara aurat dan pandangan dari tetamu?
Mungkin boleh buat begini:
1. Boleh buat penghadang pandangan seperti tambahan tembok atau tabir yang menghalang pandangan terus ke ruang privasi tuan rumah.
2. Boleh tambah tempat wuduk dan ‘powder room’ (tandas) di hadapan rumah.
3. Boleh siapkan bilik tidur/bilik solat tetamu di hadapan rumah.
PENGALAMAN MELIHAT RUMAH KENALAN DI INDONESIA
Gambar hiasan: Utusan
Saya pernah datang berkunjung ke rumah kenalan di Indonesia. Ia merupakan rumah bertingkat (apartment). Apa yang menariknya, setiap rumah itu dilengkapi dengan ruang yang sangat menarik perhatian saya.
Pemaju menyiapkan ruang untuk pembantu rumah yang boleh dipisahkan terus dari rumah keluarga.
Ini bermakna apabila tutupnya pintu dapur dari dalam, maka pembantu rumah boleh menjalankan aktivitinya seperti biasa kerana dilengkapi dengan tempat tinggal, tandas, fasiliti lain dan boleh terus keluar dari kawasan pagar rumah di bahagian tersebut. (Ada 2 akses)
Mungkin apa yang boleh kita buat akan datang ialah mereka bentuk rumah di mana ruang tetamu boleh direka bentuk sebegitu. Iaitu mempunyai akses yang berlainan dan terpisah terus dari rumah keluarga.
Khairunnisa Hamzah,
Seni bina kehidupan di rumah.
Sumber: Facebook Khairunnisa Hamzah


“Rumah Mahal Tapi Kotor…”- Ingat Pesan Mak Bila Kemas Rumah Macam Ini Caranya

Terlalu banyak pesanan yang sering emak berikan kepada anak-anak terutama dalam bab mengemas rumah. Walaupun pada mulanya, anak akan mengomel sambil melakukan tugas yang diberi. Namun, bila tersedar ada benarnya kata-kata emak, dia yang lebih dahulu makan garam.
Sebagaimana perkongsian dari Puan Anis Syuhada, yang teringat kembali pesanan-pesanan mengemas rumah dari emaknya oleh kerana kerinduan disebabkan tidak dapat pulang ke kampung menjenguk orang tuanya. Jom baca pesanan berikut, boleh juga dipraktikkan bagi anda yang belum pernah lakukan beberapa tugasan di rumah seperti di bawah.

Baca juga: Cara Orang Cina Rancang Majlis Perkahwinan, ‘Haram’ Buat Personal Loan
8 PESANAN MAK…
Gambar hiasan: DFWChild.com.

Menjadi rutin Anis dari kecil lagi sebelum pergi sekolah ada beberapa kerja rumah Anis wajib buat.

Rutin setiap pagi ialah sapu sampah luar dan dalam rumah, kemas tempat tidur dan pastikan setiap bilik kemas, sidai kain dan siram pokok bunga mak.
Sampai ke tua juga lah menjadi rutin Anis sehingga hari ini.
MAK SELALU PESAN:
1. Sapu je sampah walaupun tak nampak kotor. Nanti dalam penyodok kita akan nampak ada ke tak ada sampah.
2. Sambil menyapu tu kaih-kaih sama sawang jangan menyapu macam orang tak ada mata dan tak ada tulang (menusuk ke sanubari pesan yang ini).

3. Lapik kaki luar ke dalam ke, basuh. Jangan tunggu keras melekat dekat lantai naaa. Ye la, nama lap kaki kalau dah kotor baik tak payah lap.

4. Kabinet kasut susun, jangan lah selipar tinggai sebelah pun kau simpan. Nak pakai pergi mana? Hahaha. Putus pun simpan, sayang kena bertempat. Tapak kasut ketuk dulu jangan berselut pon rajin nak susun.

5. Tong sampah cuci ya. Ada depan rumah kau tak cuci mengaum bau hahaha. Selalu kalau detergent dah habis Anis selalu letak air goncang-goncang untuk cuci tong sampah lepas lori datang kutip sampah.

6. Tiap kali lepas masak, cuci sinki wajib! Lepas masak terus kemas semula macam sebelum masak. Kalau malas nak kemas balik “toksah masak”.
Mak saya ini dia sangat utamakan kebersihan sebab tak boleh cakap apa lah kalau dia masak, licin dapur dia kemas.
Kalau korang cakap “kejap lagi buat la” maka, korang akan murung dengar dia bebel. Lagi-lagi bila dia cakap, ”tak apa biar mak buat, korang semua rehat tengok tv.” Elok-elok je dia cakap tapi korang akan rasa berdosa seumur hidup hahaha.

7. Sudah masak juga wajib sapu, mop balik dapur sebab berminyak. Tak ada dapur yang bersih secara sendiri. Sebab rumah perlukan maintenance.
Warna apa pun dapur kena rajin, putih melepak ke hitam melegam ke kelabu asap ke kuning merengau ke kena bersih.
8. Penyapu penyodok kena basuh lepas guna. Ye la, sapu sampah pun kalau penyapu sendiri bersampah, rambut bergumpal dekat hujung penyodok tebal 5 inci, habuk macam-macam melekat tengok pun tak lalu.
Lepas basuh keringkan sangkut balik simpan dalam stor. Jangan biar letak dekat lantai, lepas itu nak sapu habis bulu penyapu melentik bengkok.

“RUMAH PALING PENTING BERSIH, BARANG LAMA TAK APA…” – MAK CAKAP
Tapi kan betul la apa yang mak pesan itu, beri impak besar walaupun kadang kita rasa, “Alahhhh itu pun nak bagitahu ke?”
Mak selalu cakap, rumah kita paling penting bersih. Barang lama pun tak apa. Kalau rumah mahal barang cantik tapi kotor pun tetap rasa tak lengkap. Sebab tu la bila rumah kita bersih automatik cantik dan tenang.
Terima kasih korang rajin baca. Sebenarnya, saya rindu dekat ayah dan mak Fauziah Said sebab depa balik kampung sebab tu asyik teringat je apa dia cakap selalu. Kali ni tak boleh balik kampung sekali sebab kami kena siapkan kerja deco.
Insha Allah, minggu ini kita update rumah segak baru ok. Nak handover kunci pada owner, Insha Allah.
Sumber: Facebook Anis Syuhada


Rumah Sempit Tak Ada Ruang Sidai Baju? Tak Payah Pening, Guna Cara Ni!

“Aduh sempitlah. Macam mana nak gantung baju kalau macam ni…”
Susahkan kalau ruang kecil tapi baju banyak. Nak sidai dekat mana pun tak boleh dah. Atas kerusi makan pun penuh dengan baju-baju. Lagi-lagi kalau jenis duduk rumah tinggi bertingkat-tingkat tapi tiada balkoni. Tak akan nak sidai baju bawah rumah.

Jangan risau, setiap masalah pasti ada jalan penyelesaiannya. Seorang pengguna Tiktok telah berkongsi bagaimana cara untuk menyelesaikan masalah ini. Jom kami kongsikan.
Baca juga: DIY Taman Permainan Mini Untuk Anak, Tak Perlu Ke Taman Permainan Dah!

TEMPAT SIDAI BAJU, JIMAT RUANG DAN SENANG!
Menurut perkongsian wanita dikenali sebagai Hajar Radzi, dia membeli alatan tersebut di Shopee dan sangat memudahkan untuk menyidai baju dalam kuantiti banyak.

https://media.siraplimau.com/2021/08/v0f025gc0000c4ec6j3c77u42qvff940.mp4
Tambah Hajar, penyidai tersebut sangat berbaloi kerana talinya diperbuat daripada besi dan bukannya plastik yang mudah rosak. Selain itu, kepanjangan penyidai sebanyak empat meter itu amat memudahkan kerjanya untuk menyidai pakaian secara banyak. Menariknya, jika tidak mahu menggunkan penyidai tersebut, anda boleh menarik tali dan simpan semula tali besi itu.

WAH MENARIKNYA!
Menjengah ke ruangan komen, sudah pastinya ibu-ibu yang lain turut teruja dengan penyidai itu. Ada juga yang sudah menggunakan penyidai itu sejak dahulu lagi. Wah senang ye selepas ini? Tak payah pening-pening nak sidai di mana. Selesai satu masalah.

*Boleh dapatkan di: https://bit.ly/3z8pgJO
Sumber: Tiktok Hajar Radzi


Rumah Sepasang Warga Emas Musnah Dalam Kebakaran Dipercayai Dikhianat Jiran

Sepasang suami isteri warga emas terselamat daripada rumah yang terbakar dipercayai akibat perbuatan khianat jiran, lapor Berita Harian malam semalam.
Kejadian berlaku pada jam 4.30 pagi itu di Kampung Geting, Pengkalan Kubor, Tumpat.

Baca juga: “Pengantin Bukan Untuk Disidai…” Tinggalkan Budaya Majlis Kahwin Makan Belanja Besar
RUMAH SEPASANG WARGA EMAS MUSNAH DALAM KEBAKARAN
Kebakaran rumah di Kampung Geting, Pengkalan Kubor yang dipercayai perbuatan khianat mengakibatkan sepasang suami isteri warga emas tinggal sehelai sepinggang. NSTP/IHSAN POLIS

Difahamkan ketika itu, mangsa yang berusia 75 tahun berada di dalam rumah bersama isterinya sebelum menyedari api sedang membakar sebahagian kediaman mereka.

Ketua Polis Daerah Tumpat, Asisten Komisioner Amran Dolah, berkata sebelum kejadian, mangsa ternampak kelibat seorang lelaki yang juga jirannya membaling satu objek disyaki bahan api ke atas bumbung rumahnya.
“Tindakan ini menyebabkan rumah mangsa terbakar dan hangus secara keseluruhannya serta mengalami kerugian yang dianggarkan sebanyak RM350,000.
“Susulan itu, bertindak hasil risikan, anggota kami menahan seorang lelaki berusia sekitar 30-an yang juga jiran mangsa yang disyaki terbabit dalam kes ini,” katanya ketika dihubungi Berita Harian, semalam.
Kebakaran rumah di Kampung Geting, Pengkalan Kubor yang dipercayai perbuatan khianat mengakibatkan sepasang suami isteri warga emas tinggal sehelai sepinggang. – Foto ihsan Polis
Menurut Amran, suspek didapati positif methampethamine selepas membuat ujian saringan dan permohonan reman akan dikemukakan hari ini bagi membantu siasatan.
Kes disiasat mengikut Seksyen 436 Kanun Keseksaan (KK) atas kesalahan melakukan khianat dengan api dengan niat hendak membinasakan rumah.
“Siasatan menyeluruh akan dibuat termasuk mengetahui motif kejadian,” katanya.
Sumber: Berita Harian


“20 Tahun Menyewa..”-Kisah Tuan Rumah ‘Hadiahkan’ Sebuah Rumah Kepada Penyewa Secara Percuma!

Kisah tuan rumah menghadiahkan rumah sewa kepada penyewa secara percuma, amat jarang didengari. Malah, tindak-tanduk ini wajar dijadikan contoh, ekoran kedua-dua belah pihak mempunyai hati nurani yang mulia dan prinsip hidup yang saling memahami dan bantu-membantu.
Perkongsian ini diceritakan semula oleh Dr. Redza Zainol daripada kisah kawan ayahnya itu sendiri. Mari ikuti…

Baca juga: Sering Diejek Ketika Kecil, Kisah Hidup Cristiano Ronaldo Jadi Inspirasi Ramai
“20 TAHUN MENYEWA..” – KISAH TUAN RUMAH ‘HADIAHKAN’ SEBUAH RUMAH KEPADA PENYEWA SECARA PERCUMA!

“Kerja okay ke pa?”

Ayah cuma menggeleng kepala. Memang tak okay.
Dah hampir 25 tahun ayah jadi agen hartanah. Sampai ke hari ni ayah masih bekerja, cuma lebih santai. Buat sekadar mengisi masa, buat sebab minat.
Ayah pun mulakan cerita. Semalam ada seorang pemilik rumah minta ayah pergi ke rumah sewanya. Dia kata penyewa nak keluar dari rumah.
SELAMA 20 TAHUN MENYEWA, RUMAH SEWA DIJAGA SEPERTI RUMAH SENDIRI
Sempat pemilik rumah tu pesan pada ayah saya, “Nanti kalau jumpa dia, tolong cakap baik-baik dengan dia. Dia dah 20 tahun sewa rumah saya tu.”
Terkejut ayah. Rupanya dia dah menyewa flat tu sejak umur 18 tahun. Dari bujang sampai dah beranak pinak.
“Dia budak bagus, bayar sewa elok. Rumah pun dia jaga elok.” Ayah mengangguk.
Sampai saja di rumah, pintu berkunci. Rumah pun sunyi. Bila ayah hubungi penyewa, dia kata dia dah balik ke kampung. Kunci rumah dia nyorokkan bawah karpet tepi pintu.
Ayah masuk rumah dan tengok semua barang masih ada lagi.
“Eh, kenapa dia tak ambil semua barang ni?” Peti sejuk, meja, mesin basuh, perabut semuanya terletak elok.
“Encik, barang encik semua ada kat sini..”
Belum sempat ayah saya habis cakap, penyewa tu kata yang dia memang biarkan semuanya di situ.
EKORAN DIBUANG KERJA…

“Saya sebenarnya tak mampu nak sewa lori untuk pindah rumah. Saya baru kena buang kerja.” Waktu saya dengar, badan terasa sejuk. Hati ada bermacam rasa. Sedihnya lahai.
Ayah saya terus hubungi pemilik rumah dan ceritakan semuanya. Waktu ayah ceritakan tu, pemilik rumah tu menangis.
“Zainal, you tau tak dia ni sewa rumah saya sampai habis loan rumah saya. Dialah yang tolong bayarkan rumah saya ni sebenarnya.”
DIHADIAHKAN RUMAH SECARA PERCUMA!

“Sekarang, saya nak dia duduk rumah tu percuma. Selama mana yang dia nak.”
Bukan tu je, apa-apa kerosakan pada rumah tu, dia akan baiki secara percuma.
Fuh, macam drama. Tapi cerita sebenar.
Ayah saya kata, bukan penyewa je yang baik, pemilik rumah tu pun baik. Selama 20 tahun, dia tak pernah naikkan langsung sewa rumah tu.
Saya terkedu.
MANFAAT BUAT INSAN BERHATI MULIA…
Ini satu dari ribuan cerita rakyat Malaysia sekarang. Ada yang rajin bekerja tapi dibuang kerja. Ada yang kerja tak kira masa tapi masih tak cukup duit nak beli makanan untuk anak.
Menyewa tapi jaga rumah orang lain macam harta kita sendiri, itu perbuatan mulia. Kebaikan itu akan dibalas tak di dunia, pasti dibalas di akhirat.
Melihat di ruangan komen, sangat ramai yang tersentuh. Malah, tumpang gembira dengar perkhabaran ini. Menjadi sangat indah, bila kita saling memahami fungsi hidup antara satu sama lain.

Sikap pemilik rumah diibaratkan sebagai condong ditumpil, lemah dianduh. Di mana, sikap mulia tuan rumah memberi pertolongan kepada penyewa yang di dalam kesukaran dengan menghadiahkan sebuah rumah dengan percuma.
Juga, sikap penyewa yang amanah menjaga rumah sewa ibarat rumah sendiri, tidak culas membayar rumah sewa dan tanpa disangka bagai bulan jatuh ke riba, rezeki sebuah rumah untuk beliau.
Kisah ini wajar dijadikan tauladan buat kita semua supaya sentiasa buat kebaikan di dunia, kelak mendapat syafaat di akhirat sana. Semoga perkongsian ini memberikan inspirasi buat semua.
Sumber: Facebook Redza Zainol


13 Tips Rumah Tangga Kekal Bahagia & Harmoni, Paling Penting Jangan Buat Yang No.4 Itu

Memiliki rumah tangga bahagia sudah tentunya impian setiap pasangan suami isteri. Kerjasama kedua-dua pihak memainkan peranan penting dalam mengekalkan keharmonian.
Berikut kami kongsikan 13 tips rumah tangga bahagia yang anda boleh ikut. Barulah kehidupan alam perkahwinan lebih bermakna.

Baca juga: Sebelum Terlambat, Ketahui 7 Aktiviti Hubungan Sek* Yang DILARANG Dalam Islam
TIPS RUMAH TANGGA BAHAGIA, SUAMI ISTERI ADA PERANAN PENTING

1. Untuk sukses hidup, pilih isteri yang yang terima kita seadanya. Masa kenal isteri saya, saya baru bermula nak berniaga. Datang Cambridge pun bawa bekal nasi goreng kosong sebab kalau duduk sahaja di kedai, automatik 15 Pound Sterling seorang kopak.

2. Bila isteri dah terima seadanya dalam keadaan kita sedang struggle, bermakna dia sudah siap untuk struggle bersama. Walaupun dah berjaya, saya tetap ingat orang yang bersama saya sejak dari awal.
3. Jangan tayang kemewahan bagi memancing jodoh, anda akan dapat gadis-gadis yang rupawan namun tidak ada endurance dalam perhubungan. Susah sikit sahaja nanti, ke mahkamah syariahlah jadinya.
4. Law besar dalam rumah tangga kami adalah pantang mengungkit. Kita bagi makan minum dan tempat tinggal isteri itu tanggungjawab kita.
Tak perlu nak ungkit “beras I yang beli”. No no no…zaman sekarang, kalau cakap begitu, perempuan pun dah mampu beli beras sendiri ok.
Begitu juga kalau isteri berpendapatan lebih tinggi daripada suami, jika nak bantu rumah tangga, jangan ungkit. Itu pantang lelaki, tercabar kelelakiannya kalau diungkit.
5. Perkahwinan itu satu joint-account. Kadang saya tak faham rumah tangga muda mudi ni, jenis yang duit I duit I, duit you duit you.
Joint account bukan semestinya buka akaun semasa bank bersama-sama. Perkahwinan adalah perkongsian untuk kebahagian keluarga bukannya peribadi.
Tahu lah isteri bergaji T20, tiba-tiba balik rumah bawa barang baru tak tanya sepatah pun dengan suami. Minta izin dahulu, syurga isteri apabila suami reda.
Walaupun berbelanja itu untuk keluarga juga, tapi kenali autoriti suami dalam membuat pemutusan kata. Suami pula, sekalipun tak perlu minta izin isteri nak beli apa, tapi ingatlah kalau terlalu layankan minat sendiri sampai rumah tangga terabai, isteri yang bersabar pun akan mudah bertukar ganas.
6. Jujur dan jangan sekali-kali menipu. Kepercayaan suami beri pada isteri dan isteri pada suami adalah 100% pada permulaan hubungan.
Sekali hilang kepercayaan, tak mungkin akan dapat semula 100%. Sekalipun dapat 99% kepercayaan, hidup akan miserable dengan 1% yang sangsi tu.
7. Isteri dan suami jangan buka ruang fitnah. Contoh, suami baru outstation 2 jam, buat pusingan U untuk ambil laptop tertinggal, dan-dan tu lah laki jiran sebelah dah datang tolong betulkan paip bocor.
Boleh jelaskan secara rasional dan suami akan berbaik sangka, namun sedikit prasangka yang tinggal 1% tu pun akan buat hidup tak bahagia sampai bila-bila. Jangan mula. Suami jangan mula, isteri jangan mula.

Baca juga: 3 Perkara Yang Isteri Boleh Buat Jika Suami Tak Nak Ceraikan, Wajib Tahu Ini
8. Untuk kenikmatan rumah tangga, fitrah fizik pun menetapkan lelaki perlu keras dan wanita perlu lembut. Isteri suka lelaki yang lembik “I ikut you lah yang” hanya seminggu dua kahwin.
Tapi kalau dah 5 tahun kahwin, suami tak pernah nak buat keputusan semuanya “ikut you lah yang”, tak lama lah tu rumah tangga. Isteri perlukan suami yang mampu buat keputusan, bukan suami yang tiada autoriti. Itulah suami yang firm, padu, keras disukai isteri sendiri.
9. Memang zaman sekarang, perempuan belum bernikah dah bersiap jika bercerai. Siap saving rahsia, rumah atas nama sendiri, laluan kerjaya dan macam-macam lagi sehingga tidak merasakan kebergantungan kepada suami.
Tak salah perempuan buat begitu kerana dah lazim sangat isteri jadi mangsa dan akhirnya melarat bawa diri bila suami menghilang.
Tak salah mereka buat persiapan namun jika niatnya sampai buat hilang rasa kebergantungan kepada suami, itu tanda rumah tangga sangat rapuh.
10. Sentiasa rendahkan ego untuk mengaku silap tak kira suami atau isteri. Suami dan isteri yang baik adalah yang mudah mengakui kesilapan dan bertanggungjawab membuat islah (pembaikan).
11. Rumah tangga adalah komitmen mutual. Balik pada akad asal. Suami imam, isteri dan anak makmumnya. Ramai pandai buat yang ini tapi maqasidnya mereka lupa.
Imam tentukan nak baca surah apa, makmum ikut sahaja pun dah sah. Tak perlu protes apa yang imam baca. Imam rukuk kita ikut rukuk, imam sujud kita ikut sujud.
Dalam kehidupan juga sama, banyakkan mengikut imam daripada buat hal sendiri-sendiri untuk lebih bahagia. Namun imam juga boleh ditegur sekiranya tersilap bacaan atau keluar dari fekahnya. Sama dalam kehidupan, selagi suami tidak terkeluar dari landasan agama, support dia.
12. Tiada BFF selain pasangan kita. Tiada soul mate selain pasangan kita. Masalah dengan suami, cerita dengan suami untuk sama-sama cari penyelesaian.
Gagal dapat penyelesaian, terus rujuk dengan wali nikah. Wali nikah ini bukan hanya masa nak nikah sahaja, tetapi wali itu sepanjang hayat pernikahan itu.
Wali itu biasanya orang tua kita, boleh dijadikan rujukan sekiranya perbincangan suami isteri temui kebuntuan. Wali jangan pula siram minyak. Sepatutnya jadi jaksa pendamai bukan tambah kuah.
13. Sentiasa jadikan zikir bahawa isteri kita yang terbaik, suami kita yang terbaik. Orang laki satu hal, once dah kahwin sahaja, nyonya sayur pun nampak lebih cantik daripada isteri.
Lihat lah kepada pengorbanan masing-masing dan hargainya, itulah botox paling berkesan. Sekalipun muka dah macam nyonya, tetap princess di mata suami.
Semoga tips di atas dapat memberikan kebahagian dan keharmonian hingga akhir hayat.
Baca juga: Confirm Tak Cari Lain, Ini 29 Tips Untuk Jadi Isteri Kesayangan Suami
Sumber: Facebook Saiful Nang


Lafaz Taklik Dibelakang Sijil Nikah, Tersembunyi ‘Kunci Keluar’ Buat Perkahwinan Menyeksakan!

Isu isteri menjadi mangsa penderaan semakin menjadi-jadi kebelakangan ini, sehinggakan terjadinya jenayah pembunuhan oleh suami yang hilang kewarasan ‘bertuhankan’ nafsu kerana dihasut syaitan yang akhirnya ‘bertepuk tangan gembira’.
Pesan Nadia Hazmi, insan bergelar isteri yang didera carilah ‘kunci keluar’ daripada berterusan menjadi mangsa lelaki durjana. Jadilah bijak dan rajin mencari ilmu. Wanita berilmu adalah kekuatan kepada sebuah keberanian supaya diri ‘tidak dipijak’ sewenangnya.

Janganlah sampai nyawa tergadai menjadi taruhan, bagaimana pula kehidupan anak-anak nanti yang kehilangan ibu tersayang. Mari baca penulisan penuh makna daripada seorang kaunselor di Pusat Pemulihan Penagihan Narkotik ini.
Baca juga: “Bukan Dosa Kecil Tapi Dosa Besar”- Balik Kampung Jangan Per’hamba’kan Ibu Bapa

LAFAZ TAKLIK DIBELAKANG SIJIL NIKAH, TERSEMBUNYI ‘KUNCI KELUAR’ BUAT PERKAHWINAN MENYEKSAKAN!

MATI BUKANLAH PENAMAT SEBUAH DERITA
Sejak hari pertama berita ini melintas di newsfeed, setiap kali itulah hati ni rasa hancur berkeping-keping.
Wahai lelaki durjana yang bertuhankan NAFSU, Kau renunglah wajah anak-anak darah dagingmu yang tak mengerti apa. Yang masih sangat perlukan belaian kasih-sayang seorang ibu. Ibu yang menanggung deritanya seorang diri. Dalam diam tak siapa pun yang tahu.
Baca petikan perenggan dalam berita tersebut:
“Kematian seorang ibu muda kepada empat orang anak di sebuah rumah flat di Cheras, Kuala Lumpur pada Ahad minggu lalu telah membongkar kisah penderitaannya selama ini yang dipercayai sering didera suaminya. Adik perempuan kepada ibu muda itu mendakwa, berdasarkan cerita daripada anak kakaknya itu, bapa mereka dipercayai sering memukul wanita yang berusia 28 tahun tersebut sehingga mereka menangis ketakutan. Bagaimanapun, adik mangsa yang mahu dikenali sebagai Aliya memberitahu, kejadian tersebut langsung tidak diketahui oleh keluarga ketika itu.”
DIA MENDERITA SENDIRIAN…

She suffered ALONE.
Demi menjaga hati keluarga dan suami durjana. Bersendirian memendam yang mungkin membuatkan dia cuba meluah dan meletus dengan “terbukanya AIB” suaminya yang curang di medsos (media sosial)…yang dikecam sebagai isteri yang membuka aib suami oleh sesetengah pengulas yang bajet mulia.
Deritanya kini berakhir, bertemu jalan keluar, bukan di dunia tapi terus ke alam abadi. Namun apa nasib anak-anak kecil yang ditingggalkan?
Derita tidak terhenti dengan kematian itu.
Kesan emosi dalam pembesaran emosi anak-anak yang menyaksikan dengan mata dan hati penderaan dari BAPA KANDUNG MEREKA SENDIRI SEHINGGA MERAGUT NYAWA IBU TERRSAYANG. Bayangkan perasaan mereka sepanjang hidup.
Hancur, luluh, hilang tempat mengadu dan TRAUMA.
DUHAI IBU-IBU YANG MENDERITA…
Gambar hiasan: HelloDoktor
Pernah juga akak menulis sebelum ini tentang ini.
Duhai ibu-ibu yang menderita hidupnya terkandas dalam rumah tangga yang TOKSIK, sudah-sudahlah ibu.
Ini yang pernah akak sebut dulu, ‘orang kita’ lebih sanggup mati didera suami dari mati tak bersuami. Please la, tolong hentikan. Bergegar pun tiang arasy bila isteri menuntut hak penceraian dari suami, namun Islam tidak pernah zalim pada wanita.
Hanya kita yang menzalimi diri sendiri dan takut menderita hidup dalam stigma masyarakat yang jumud memandang rendah pada ibu tunggal.
Ibu-ibu carilah ilmu, jangan biarkan diri digantung tak bertali, diikat atas nama-nama perkahwinan untuk menjadi ‘punching bag’ si Dayus tak berguna.
AMATILAH LAFAZ TAKLIK YANG TERTERA DI BELAKANG SIJIL NIKAH
Gambar hiasan: OhBulan
Ada banyak jalan keluar selain menuntut cerai, ada juga option kedua iaitu tuntutan FASAKH.
Mohon teliti dan amati lafaz TAKLIK yang tertulis dibelakang sijil nikah kita kerana di situ ada tersembunyi “kunci keluar”…yang mampu membantu puan dari terus dikhianati, disakiti, diekplotasi dan diperhambakan dan akhirnya mati dengan percuma. Tak berbaloi pun.
Ingatlah… Anak-anak tak mampu memilih siapakah bapa mereka, tapi kitalah penentu acuan mana yang patut mereka tempa.
Jangan lemah puan-puan. Pandang wajah dan mata anak-anak yang lebih memerlukan kita berbanding mempertahankan si bapa durjana.
BETAPA PENTINGNYA ILMU, MAKA JANGAN PENAT MENCARI!
Ibu-ibu… Zaman kita sekarang memang sangat perlu untuk kita berilmu, berdiri di atas kaki sendiri, bukan untuk ego tak perlukan suami, tapi zaman ini ramai lelaki yang sudah ‘rosak’.
Perkasakanlah diri seiring zaman, didiklah anak lelaki kita untuk tidak menyakiti kaum ibunya iaitu wanita tak kira siapa. Kita berhak hidup gembira, berhak hidup bahagia, berhak dibimbing dan disayangi.
Selamat Hari Ibu 2022
Nota Kaki: Ramai pula yang tanya, si penyondol tu apa cerita? Persetankan saja tentang dia, sebab ulat sampah memang bersama bangkai dan longgokan sampah saja layaknya. Saksikan saja dia membusuk dimakan usia bernoda.
Kita? jadilah seperti kepompong sutera yang struggle membebaskan diri dan akhirnya terbang seindah rama-rama.
Menulis dari hati ,
Nadia Hazmi.
Sumber: Facebook Nadia Hazmi


Rumah Terbuka IJM Land Bandar Puncak Alam Memang Bukan Biasa-Biasa Tau. Jom Serbu!

Selamat Hari Raya kepada anda semua! Mesti anda semua dah mula bekerja tapi masih dalam mood beraya kan? Ada ke yang dah buat open house?
Admin pun tiap-tiap minggu tak menang tangan nak memenuhi undangan keluarga dan kawan-kawan ke rumah terbuka mereka. Dari pagi sampai malam, memang meriah! Tapi ada satu rumah terbuka yang lagi meriah tau.

Buat pertama kalinya, IJM Land bersama Hot FM dan Kool FM akan menganjurkan rumah terbuka iaitu Rumah Terbuka IJM Land Bandar Puncak Alam sebagai tanda menghargai pelanggan setia mereka. Memang rugi tau kalau anda tak datang. Jom baca!

MENJAMU SELERA SAMBIL MENIKMATI PERSEMBAHAN ISTIMEWA DARI ARTIS KESAYANGAN ANDA!

Haa..Rumah Terbuka IJM Land Bandar Puncak Alam ni bukan rumah terbuka biasa-biasa tau. Sambil anda menikmati juadah raya tu, anda akan dihiburkan dengan persembahan dari si gadis cumi-cumi Nabila Razali, Aiman Tino dan juga Siti Nordiana.

Eh, ada lagi, korang juga akan temui seorang lagi artis jemputan isitimewa iaitu Suffian Suhaimi.

Kalau anda taknak ketinggalan untuk berjumpa dengan artis kesayangan anda, jom ramai-ramai serbu Rumah Terbuka IJM Land Bandar Puncak Alam ni okay! Bukan je dapat makan, siap boleh selfie dan beramah mesra dengan mereka lagi. Wow!
SIAP BOLEH JUMPA DENGAN PENYAMPAI RADIO HOT FM DAN KOOL FM LAGI!
Siapa kat sini pendengar setia Hot FM dan Kool FM, angkat tangan! Anda teringin tak nak jumpa penyampai radio kesayangan anda ni secara live? Yelah, selalu dengar mereka kat radio je, kali ni anda boleh bersua muka dan bertentang mata dengan mereka tau!

Antara penyampai yang akan ada kat sana adalah, Geng Pagi Hot FM iaitu Syuk, Ajak dan Fizie serta penyampai radio Kool FM iaitu, Haiza, AG dan Muaz. Jangan lepaskan peluang ni tau. Bukan selalu anda dapat jumpa mereka ni.

ADA BANYAK GAMES MENARIK DAN LUCKY DRAW!
Anda rasa yang tadi dah best? Ada lagi yang best kat Rumah Terbuka IJM Land Bandar Puncak Alam ni tau! Kalau anda nak tahu, ada banyak aktiviti dan games menarik disediakan kat sana nanti yang anda sekeluarga boleh sertai.
Bukan itu saja, duit raya pun ada! Manalah tahu anda antara yang bertuah tu. Hadiah yang ditawarkan pulak semuanya gempak-gempak. Memang tak bosan dan happening betul la rumah terbuka ni!
BILA DAN DEKAT MANA?

Haa..kami tahu, mesti anda tertanya-tanya dan dah tak sabar nak tahu bila dan di mana lokasi Rumah Terbuka IJM Land Bandar Puncak Alam ni kan? Jom kami bagitahu:
Tarikh: 7 Julai 2018 (Sabtu)
Masa: 11 pagi – 4 petang
Lokasi: Galeri Jualan IJM Land, Bandar Puncak Alam

Jadi, jom ramai-ramai datang beraya dan sama-sama memeriahkan Rumah Terbuka IJM Land 2018 ni. Kalau nak tahu lebih lanjut, anda boleh layari laman Facebook mereka.
Untuk mendaftar, sila klik di sini.
Jumpa di sana!


‘Rumahku, Rakitku’- Rumah Kelong Di Darat Berjaya Terapung Semasa Banjir, Kebijaksanaan Pokwe Jadi Inspirasi!

Pemilik rumah, A Bakar Che Ahmad, yang berbekalkan 69 tong plastik dan 54 keping papan fascia telah menghasilkan sebuah rumah bersaiz 70 kaki persegi dan setinggi 5.8 meter serta mampu terapung daripada dilanda banjir besar di Kampung Terbak Batu 16, di sini.
Dikenali sebagai Pokwe, 67, berkata, hasil sentuhan kreatif seni bina rumah terapung itu diinspirasikan daripada ‘reban ayam terapung’ yang dibinanya pada 2019.

Baca juga: “Phatta Bukan Muslim, Tapi Dia Tunjuk Maksud Sebenar Amanah Bekerja”- Lelaki Ini Sedih Cleaner Ofis Meninggal Dunia
‘RUMAHKU, RAKITKU’ POKWE
Gambar: Zulfadhli Zulkifli – BERNAMA

‘Rumahku, Rakitku’ merupakan nama yang diberi dan siap dibina pada 16 September lalu.

Pokwe yang juga bekas pembuat alatan tajam berkata, ini kali pertama kediamannya berjaya diapungkan sekali gus menyelamatkannya sekeluarga daripada banjir.
“Rumah ini mengambil masa dalam tiga bulan lebih (untuk dibina)… rumah ini mempunyai lima bilik tidur dan dua bilik air, manakala ia juga boleh menampung seberat 15 tan metrik,” katanya kepada Bernama di kediamannya, pada Rabu.
Gambar: BERNAMA
Katanya lagi, sebelum rumah itu siap dibina, beliau sering terkesan dengan banjir di kawasan terbabit sejak tujuh tahun lepas. Malah, rumah itu dibina hasil titik peluh ahli keluarganya yang terdiri daripada tujuh anak serta menantunya.
“Saya sudah duduk di sini selama tujuh tahun, hanya satu tahun sahaja pada 2016 rumah kami tidak ditenggelami banjir.
“Sebelum ini, saya tidak berpindah ke PPS (pusat pemindahan sementara), saya hanya duduk di rumah saya yang lain… ia tidak jauh dari sini,” ujarnya.
Gambar: BERNAMA
Sementara itu, Pokwe hampir tidak percaya bahawa satu hantaran video mengenai rumahnya yang dirakam oleh seorang anaknya menerusi aplikasi TikTok meraih perhatian netizen di media sosial.
“Saya sangat gembira kerana ada yang memberi komen positif terhadap video tersebut, saya suka berkongsi kepada orang ramai supaya mereka juga turut mendapat idea untuk menyelamatkan rumah mereka.
“Saya juga sudi untuk tunjuk bagaimana kaedah pembuatan rumah ini tetapi saya buat ini lebih kurang sahaja. Kalau mereka (orang ramai) ingin buat lagi kukuh… saya boleh ajarkan,” katanya.
“MASA PAKCIK NI BUAT RUMAH, DULU RAMAI YANG EJEK KONONNYA HANYUT…” NETIZEN

Sementara itu baru-baru ini, sebuah video telah tular dari laman Tiktok @jimat_fishing2 yang memaparkan sebuah rumah kelong yang terapung dan terselamat dari banjir di Chukai, Terengganu.
Dalam video berkenaan difahamkan, ia merupakan rakaman yang dibuat si anak menunjukkan rumah bapanya tidak ditenggelami dalam banjir sambil memperlihatkan Pokwe yang tersenyum berada di dalam rumah itu.
Meninjau di ruangan komen pula, ada sebilangan netizen yang menyatakan sewaktu pembikinan awal rumah ini Pokwe telah mendapat reaksi yang tidak memberangsangkan seperti pertikaian dan ejekan dari sebilangan umum.
“Masa pakcik ni buat rumah dulu..ramai yang ejek kononnya rumah hanyut sampai ke Thailand dan lain-lain tempat. Akhirnya pakcik berjaya buktikan yang pakcik bijak,” komen netizen.
“Rumah ni pernah viral tetapi diejek oleh sesetengah orang, tapi tengoklah hasilnya sekarang Alhamdulillah,” kata seorang netizen.
“Mula buat memang orang pertikai macam-macam tapi bila dah ada hasil baru orang nampak,” kata netizen lain.
IDEA RUMAH YANG WAJAR DIJADIKAN INSPIRASI KEPADA PENDUDUK YANG SERING DILANDA BAH
Walau bagaimanapun, ramai dalam kalangan netizen memberikan reaksi rasa kagum dan kata pujian atas kebolehan dan kebijaksanaan Pokwe. Malah, ada yang menyatakan idea rumah Pokwe wajar dijadikan inspirasi kepada penduduk di kawasan darat yang sering dilanda bah.
“Rumah kelong memang lama dah orang pakai, terutama yang tinggal dekat atas sungai. Yang bestnya, pakcik ni yang first buat atas darat. Time banjir memang terangkat rumah tu,” komen netizen.
“Rumah ni dah boleh jadi modal contoh kepada mereka yang sering mengalami banjir. Terbaik pakcik,” komen netizen lain.
“Ayah dia memang dianugerahkan dengan kebijaksanaaan dan kebolehan menyelesaikan masalah,” kata seorang netizen.
“Kos rumah ni 50k kan.. Pernah viral, makcik tu cakap berserah pada Allah. Alhamdulillah, niat baik Allah permudahkan,” kata netizen lain.

@jimat_fishing2 Membalas kepada @jimat_fishing2 rumah kelong berjaya terapung.. semoga menjadi inspirasi pada org ramai…😊.. #rumahkelong #rumahterapung #berjaya #jimatfishing #zaliefishing #fyp #fypシ #fypシ゚viral #allahyangpunya ♬ bunyi asal – tututututu – Katak gemoy

Sumber: Bernama


‘Rumahku Syurgaku’- Suami ‘Renovate’ Sendiri Rumah Pertama Dari A-Z!

Tidak dapat disangkal, setiap pasangan berkahwin pasti mempunyai impian membina rumah tangga lengkap iaitu ada rumah, kereta, dan sebagainya. Namun, tidak semua dapat mencapai hidup mewah pada awal perkahwinan dan harus bersusah payah dahulu.
Hal ini sama seperti perkongsian seorang suami dikenali Mohd Fazli Chek Pee yang bertungkus-lumus dalam memastikan rumah beliau dan isteri tercinta dapat direalisasikan sendiri. Kreatif dan cantik sungguh hasilnya. Jom tengok!

Baca juga: Tips Ikat Bata Merah Sendiri Untuk Tembok Rumah, Kemas & Cantik!
RUMAHKU SYURGAKU, SUAMI RENOVATE SENDIRI RUMAH PERTAMA
Ini kisah rumah sub-sale dan rumah pertama kami. Saya bukan tukang tapi saya suka bertukang. Izinkan saya kongsi kisah tukang sepanjang menyiapkan “RumahKu Syurgaku” ini. Setiap gambar ada cerita, setiap cerita ada kenangan.

Ini adalah gambar 1st dalam iklan mudah.com. Sangat-sangat teruja sbb rumah ni berada di ground floor apartment & rumah tepi. Nampak ada ruang yang agak luas.

Wow, nampak mewah. Tapi agak sempit sebab perabut asal tuan rumah terlalu banyak. Untuk pengetahuan semua. Rumah ni saya beli dapat package sekali dengan semua perabut, mesin basuh dan peti ais. Senang kata dapat seperti gambar. Semua perabut ni saya sedekah dekat jiran-jiran. Lebihnya saya buang.

Alhamdullilah setelah hampir 10 bulan menunggu, akhirnya kami dapat kunci rumah. Proses agak lambt sebab covid-19 baru muncul time nie. Berbekalkan duit deposit sebanyak RM27k, start buat renovation.

Perkara pertama yang saya buat adalah renovate ruang dapur. Saya buat table top jenis concrete. Reason lebih tahan dari yang lain.

Siap pecahkan semua tiles dinding, saya buat new wiring utk dapur. 3 circuit baru dengan total 6 point SSO 13A. Reason tambahan kerana barangan dapur menggunakan kuasa elektrik yang tinggi.

Start lah episod sakit pinggang. Bancuh simen sesorang. Buat waktu cuti hari ahad. Nak upah org rasa macam tak cukup duit time ni.

Isteri yang tengok pun tak sampai hati bila suami buat kerja sesorang. Diajaknya anak-anak sekali datang tolong saya. Walaupun banyak main dari buat kerja, tapi kami happy. Orang kata buat sendiri mmg lambat siap. Inilah contohnya.

Sebelum pemasangan tiles yang baru, dinding perlu dilevel & permukaan perlu rata supaya proses pemasangan tiles nanti lebih mudah. Plaster ni saya menggunakan simen gam sika 88.

Owner lama pasang tiles dekat dinding ni. Tapi tiles dah crack. So saya buang semua tiles dekat dinding nia dan tinggalkan tiles yang cantik dekat sebelah kanan tu. Sebab masih elok .Tiles lantai untuk keseluruhan rumah pun saya hack buang.

Sementara saya buat kerja, isteri sentiasa menemani. Ni port khas untuk anak-anak lepak. Kejab baring, kejab berdiri, kejab mengadap dinding. Last sekali anak ajak balik.

Saya upah 2 orang skill workers bantu saya. Saya buat skimcoat 1 rumah. Pakai skill workers cepat sikit siap.

Bila permukaan dinding dah siap & kering, saya terus apply cat. Warna kuning pilihan hati.

Set dapur pon sy belikan yg baru. Bagi isteri semangat sikit nak memasak nanti. Brand Livinox set. Sy pasangkan dulu sebab nanti senang org kitchen cabinet nak dtg ukur. Wiring point mmg dah plan dr awal, so nanti nampak lebih kemas. Taadaaaa.

Pemasangan rumput tiruan dekat ruang balkoni. Sesuai utk dijadikan tempat anak-anak bermain.

Ruang laundry & pintu toilet

Ruang tamu untuk rumah keluasan 820sqft

Alhamdulillah, cantik sangat…
Sumber: Facebook Mohd Fazli Chek Pee


Rupa-Rupanya Hidap Kanser, Suami ‘Pergi’ Selepas 26 Hari Demam Secara Tiba-Tiba.. Sebak

Sungguh tidak diduga, dari sudut fizikal kelihatan sihat namun kita tidak tahu dari segi dalaman badan kita. Inilah kisah berkaitan yang dikongsikan oleh Puan Syarima, dimana dia berkongsikan kisah arwah suaminya yang menghidap penyakit kanser. Apa yang mengejutkan adalah semuanya berlaku dalam masa yang sangat pantas dimana jangkitan kanser tersebut merebak dengan cepat sehinggalah meragut nyawa suaminya.
SEBULAN DAH AWAK PERGI, RASA MACAM BARU SEMALAM CAKAP….

25.07.20 – 25.08.20
Sebulan dah awak pergi, rasa macam baru semalam cakap dengan awk. pesan arwah kat kawan kawan dia or anyone yg sembang dengan dia, Cancer is really no joking. Buat la check up frequent jangan jadi macam dia tak dak simptom apa apa tertiba dah merebak terlampau pantas.

He was 34YO with healthy life and too young for it. 26 days from his first night fever and he left us peacefully. Doc kata case dia rare. 1-2 orang dalam setahun.

04.06.20 – 11 malam tengah tengok tv sambil makan durian tiba tiba dia menjerit sambil mengadu chest dia cramp and sakit sampai tak boleh gerak. Dia terbaring depan tv. Esok pagi nya g clinik doc cakap muscle pain sebab workout or angkat berat. Dapat MC sehari. Lepas tu dia kata sakit tu dah takdak
26.06.20 – kami dua ambik cuti sebab nak dating makan dan jalan jalan kat Ikea sebelum balik kampung. Malam tu dia start demam panas. Esok pagi nya elok sihat. Malam demam lagi dan siang nya sihat. Rasa tak sedap hati takut Kuman or TB. Tak sangka ni dating terakhir.
28.06.20 – kami balik KL terus suruh p klinik buat GL nak refer pakar. Esok nya dia p MSU Med Center and doc kata ok admit lah buat CT scan.
PARU-PARU DAN HATI DAH NAMPAK TERUK

30.06.20 – ambil test covid tunggu result and admitted. Lepas tu petang pukul 4 baru buat CT Scan and the journey started. 2-3 jam lepas tu doc p kat dia cakap “orang yg datang ni sihat, cergas, active tapi reading scan haywire teruk”. Doc cakap nak jumpa semua family memberS. Esok tu doc bagitau apa yang dia nampak tak berapa nak ok. Paru paru and Hati dah nampak teruk. Cuma dia tak nak jump into conclusion sebab dia tak dak data nak support. Ayat last doc tu memang boleh terduduk “ill advise you to get prepare mentally and physically for the worst” Allahu.
2.7.20 – semua family datang and masuk bilik meeting discuss. Masa tu doc bagi tau find out dia. No 1 TB, No 2 kuman infection, No 3 kemungkinan cancer. So dia nak proceed dengan biopsy cepat. Kami semua setuju. Lepas Biopsy lah keadaan dia mula start merudum sikit sebab dah kacau “rumah rosak” tu. 24 jam lepas biopsy dia ok balik sihat macam biasa makan lalu buat keja semua. Cuma malam ja demam. Cold fever. Pegang biasa tapi suhu 39c above.

04.07.20 – doc masih push biopsy result tapi dia tetap tak rasa happy dia deal dengan kawan dia doc pakar jantung kt Hosp Serdang buat appointment untuk diagnose further sbb ada reading hati keep dropping. Bilirubin and Hemoglobin.
06.07.20 – harini patut discharge. Dia sihat macam biasa. Pukul 1pm lebih kurang doc dtg bagitau result biopsy. Its confirmed cancer but still tak tau cancer apa. Kami dua terdiam. Doc keluar ja terus kami dua nangis. Dia kata “kenapa dia, Macam mana nanti ayg dengan anak anak”. Terus la drama air mata jadi. Lepas tu kami dua diam Layan perasan and then i told him insyaAllah abg kuat nak lawan. For us. Then dia tetiba ok. Lepas zohor packing nak balik. Masa nak tunggu discharge, dia kata nak lawat doc say goodbye. Kat bilik doc dia jalan pusing pusing lepas tu dia baring atas katil dia cakap. “Doc hati sy macam start sakit”. Doc kata probably ubat tahan sakit dah habis. At last tak jadi discharge and Sambung admit balik sampai esok ambulan bawak p serdang.
07.07.20 – Dia gerak dengan Ambulans ke Hosp Serdang, sampai sana doc tak boleh nak proceed further sebab Biopsy result keluar summary ja tak dak IHC study which is more detail about his tissue sample tu. Masa di Serdang Dr Ummi datang approach kami tanya kalau nak proceed chemo and fully funding dekat Nilai Med Center. Kami terus je cakap ok boleh sbb reading hati dia day by day drop cepat. While waiting NMC call or next week apointment dengan Serdang dia balik rumah. Tp sebab ubat nya tak se kuat drip di hosp dia memang nampak sakit dan lemah. Nak bangun duduk pun struggle tapi MashaAllah dia tak penah complaint atau merungut sakit tu. Demam setiap hari lepas Asar sampai Tengah Malam.
KEMUNGKINAN KANSER LIMFORMA

09.07.20 kami p Nilai Med Center (NMC) nak sign contract sebab doc kata Lung Ca mula mula. Masa buat blood screening balik doc panggil kami dua masuk dia kata from the reading this is not lung ca. We need to wait IHC sebab takut salah Chemo. Doc kata probably Limforma Ca. So kami pun balik dan sambung ubat tahan sakit kt rumah ja.
12.07.20 – 9pm masa tengah tido kan anak2 dia cakap kat mama (my mom) boleh tak tengok kan bebudak. Lepas tu dia panggil. “Abg rasa macam short breath jom kita p MSU Med Cen. Ketaq rasa terus bawak p Hosp masuk emergency and admited balik.
13.07.20 – Doc buat Ultrasound kata nampak hati ada bleeding sikit dorang cuba contact any hosp yang boleh tolong sebab dorang takdak ubat. Tapi lewat petang doc datang balik cakap bleeding tu tak significant so dorang nak buat endoscopy find out primary or main house cancer dia apa. Esok tu habis procedure doc datang bagi tau dorang tak jumpa apa apa sign dari mana cancer dia datang. Then we decided move him to Sunway Med Center
14.07.20 check in SMC. Terus kena masuk HDU sebab bacaan jantung tak cun. Esok nya lepas ultrasound doc cakap nothing serious boleh move ke ward. Doc pun terus buat tumor marker untuk other organ nak find out primary cancer dia. Tapi doc cakap Cancer hati pun include as one of his assumption sebab bacaan bilirubin terlampau tinggi.
16.07.20 doc run PET scan full body to still finding primary ca dia. Doc pun panggil bincang nak buat Chemo high dose 50 jam persession tp impact dia kalau dia tak free from infection and demam high risk sgt. Boleh bleeding otak, comma etc. Doc kata kalau tak buat chemo dia mungkin ada weeks ja. masa tu la terus rasa selfish nya aku nak push Sedangkan tau condition dia tak ok. Masa tu keluar bilik doc duk lama termenung sorang sorang terus fikir. Tak pa la redha kan ja apa yg berlaku. Kalau memang takdak harapan biar la yang paling mudah. Doc pun bagitau dia akan get support from Doc Palliative untuk tolong dia recover and less pain. Dengar ja Palliative terus terduduk dan paham yang dia macam tak dak harapan. tapi he is really a fighter. He never give up. Luaran dia macam tak sakit langsung.
RUPANYA KANSER PANCREAS

17.07.20 my birthday and it so different. He texted me he said he crying and sorry he cant remember my birthday. I told him i just want to see his smile at me. Masa nak keluar dari ward doc masuk dan doc kata Pet scan report dah keluar. It is Pancreas Cancer. Dah attack Lung, Hati, tulang belakang dan tulang rusuk. Allahu Another shock news to us.
19.20.20 tergerak hati nak bawak anak anak jumpa dia. Request kat nurse nak bawak turun dia kat bawah lobby sbb sorang ja boleh masuk tengok kalau kat bilik. Dia pun kata kawan sekolah dia nak mai. Dia nampak happy and macam tak sakit pun. Boleh layan semua orang macam biasa.
22.07.20 sepatutnya chemo harini tp demam dia still happened. hati dia start rasa pain doc start bagi morfin untuk less his pain. . Kalau tengok perut dia macam orang mengandung. Hati dia membesar dari size s ke xxxl. Dia start jadi mengantuk. Tapi dia tak tidor pun dia kata bila dia tidor nanti dia macam termimpi bini dia datang la. Anak anak dia datang la.
24.07.20 akhirnya chemo start harini. Semua infection berjaya kurang dan hilang. Hari ni tergerak Hati juga nak bawak satu family including bapak dia yang tak berapa sihat datang melawat dia sebelum chemo start. Alhamdulillah i managed to bring whole of his family member in a room. 1.30pm doc start chemo. He was really ok. 3 jam lepas tu tengah sembang dengan dia. Tetiba dia terbatuk. Pastu dia kata rasa nak buang kahak bagi la plastic cup kat dia dia ludah tengok seketol darah beku, terus panggil nurse. Lepas tu dia keep batuk keluar fresh blood 1/3 cup jugak. Doc datang rescue nak kurang kan batuk n bleeding, buat xray etc.

Lepas tu doc kata kena transfer ke ccu sebab perlu monitor dia. Lepas tu doc panggil. Doc tunjuk lung dia seminggu lepas vs hari ni. Ca dah merebak terlampau cepat. Bleeding could probably datang dari situ. Masuk bilik dia kata doc cakap apa. Bagitau ja. Cakap la cancer kat lung dah merebak teruk. Terus minta maaf kat dia. Dia kata napa nak minta maaf, dia yg patut minta maaf tak dapat jaga kami dah. Terus cakap kat dia. Ayg redha abg. Kalau kata umur abg tak panjang insyaAllah ayg akan kuat jaga anak anak. Malam tu move CCU doc bagi stay teman dia. Dia ngadu depa kata tak boleh makan sbb takut bleeding lagi plus dia kena fasting esok nak masuk camera check bleeding tu dari mana.. Lepas tu dia kata dahaga nak air sejuk. Boleh tak ambik kan. Dia minum bersungguh. 2 botol kecik jugak dia minum. Dalam hati terdetik macam tanda orang nak p ja. Terus google. Lepas tu tanya kat dia ada nampak apa apa ka dia kata takdak la. Rupanya instinct tu betoi.
25.07.20 pagi tu nak procedure. Boleh masuk masa melawat ja. Balik la rumah dulu mandi semua dan datang balik 1pm. Masa tu adik dia ada teman dia. Doc kata bleeding tu takdak ape ape yg serious. Nanti nak transfer ke wad biasa balik. Dia suruh adik dia urut dia segala. Lepas tu dia cakap kat adik dia p ambik air sejuk coway kat dia. Bila adik dia patah balik ke bilik dia tengok doc dah ramai. Rupanya BP dia tertiba drop. Masa tu la sampai terus p bilik tengok dia, dia cakap jangan sentuh dia sakit. Allahuuu. Lepas tu doc panggil keluar nak cakap.
Doc kata BP dia dah naik balik tapi dia worry jatuh balik. Dia kata better panggil all families member datang. Kalau setuju dia boleh comma kan tuk buy time or make him sleep. Tarik nafas dalam dalam terus cakap kat doc takpe la doc kalau umur dia tak panjang i dah redha. Tak perlu nak koma kan i cant let him suffer in pain anymore. Then Doc was right, BP dia memang drop balik. Tapi dia still sedar. Doc cakap kita move ke ICU and allowed all ppls in to see him.
“BENDA YANG PALING DITAKUTI BETUL-BETUL JADI…”

Dalam 30 min doc and nurse prepare dia kat ICU and bagi kami masuk. Kami Minta maaf semua. Ajar dia mengucap banyak kali dia ikut. Sebak rasa sebab tak percaya akhirnya benda paling ditakuti 3 minggu lepas betol betol jadi. Dia kata dia nak jumpa mak dia. Semua nya smooth sangat. Cakap kat dia “abg sabar sikit ye mak dah nak sampai”. Bila mak dan anak anak sampai cakap dengan dia semua. Terus semua orang minta maaf kat dia jugak serentak. Dia siap cakap “sorang sorang cakap” . Dia still sedar sampai la nafas dia dah dekat dada. Allahu bila kalih ja tengok rupanya ramai sangat families and friends yang dah sampai and nak ucap selamat tinggal kat dia.

Ramai orang syg awak. Tengok la ramai orang datang tak putus putus sampai hari kebumi. 4.50pm he left us. Panggil nurse cakap dia macam dah takdak. Nurse kata can i call doc to check and declare.Sy mungkin bukan isteri yang sempurna tapi sy beruntung ada suami yang sempurna buat sy. Walaupun sekejap tapi puas dapat jaga 3 mggu awak sakit. Terngiang ngiang awk ckp “abg rasa kuat bila ayg overnight sini, kekuatan tu luar biasa ” semoga kasih sayang kita kekal ke syurga.
PS : Mami buat coretan ni untuk Dahlia dan Lily baca satu hari nanti.
Muhammad Ashraq Salahuddin
04.04.86 – 25.07.20
Advance Pancreatic Carcinoma (Cancer)
Sumber: Syarima Ghazali


Rupa-Rupanya Ini Adalah Cara Yang Betul Bancuh Susu Formula Untuk Bayi

“Betul ke tak cara aku bancuh susu ni, takut tak sesuai pula untuk diminum nanti”
Penting sebenarnya untuk ibubapa tahu tentang cara membancuh susu formula untuk anak-anak dengan cara yang betul. Hal ini penting supaya segala khasiat dan zat di dalam susu tersebut tidak hilang dengan begitu sahaja gara-gara cara pembancuhan susu yang salah. Jadi, jom kita tengok apakah cara yang betul supaya anda tidak menghadapi masalah lagi ketika membancuh susu buat si manja.

CARA YANG BETUL BANCUH SUSU FORMULA BAYI
Kebiasaan ibu bapa akan bancuh susu bayi dengan memasukkan susu terlebih dahulu, kemudian diikuti dengan air panas dan air masak kan? Ye lah, terikut-ikut dengan cara mak ayah kita dahulu. Sebenarnya cara tu salah, kerana ia boleh mematikan zat-zat susu disebabkan suhu air panas melampau.
himpunanceritalawak.com

1. Air masak yang telah sejuk harus dituangkan ke dalam botol susu

2.Tuangkan sedikit demi sedikit sehingga air di dalam botol berkeadaan suam. Nisbahnya adalah 1 bahagian air panas dicampurkan 4 bahagian air masak.
3. Sudu yang disediakan di dalam tin harus digunakan untuk menyukat susu formula. Ikuti arahan pada kemasan tin.
4. Tutup dan ketatkan botol susu. Goncangkan botol susu hingga larut dan sebati.
5. Uji suhu susu dengan menuang botol susu di atas tapak tangan. Ia sepatutnya tidak panas, dan suam.
www.youtube.com
Elakkan perkara-perkara ini semasa menyediakan susu bayi
1. Terus masukkan susu formula yang disukat ke dalam botol.
2. Menuang air panas terus dalam botol.
3. Nisbah yang selebihnya tuang air sejuk.
4. Memanaskan susu menggunakan ketuhar gelombang mikro.

Info tambahan
1. Lebihan susu yang terdedah harus dibuang jika tidak diminum selepas 2 jam.
2. Elakkan menggunakan ketuhar gelombang mikro untuk memanaskan susu bayi kerana ia akan menyebabkan berlakunya titik panas, menyebabkan mulut bayi melecur.
3. Elakkan menggunakan botol susu yang mengandungi BPA (Bisphenol A), yang amat berbahaya jika bertindak balas terhadap haba dan boleh menghasilkan bahan kimia yang berbahaya terhadap anak-anak.
Sumber : Dunia Ibu Dihatiku


Rupa-Rupanya Ini Maksud Di Sebalik Warna Susu Badan…

“Eh, kenapa warna susu badan aku lain ni? Ada masalah ke?”
Buat ibu yang tengah melalui proses menyusukan anak dengan susu badan, pastinya akan memperhatikan warna susu. Kadang-kadang warna susu badan akan menjadi putih dan kadang-kadang akan menjadi kekuningan.

RUPA-RUPANYA INI MAKSUD DI SEBALIK WARNA SUSU BADAN
Tahukah anda terdapat pelbagai variasi warna susu ibu? Biasanya, warna susu ibu adalah putih, kuning, putih kebiruan. Tetapi, ada juga warna lain yang boleh ditemukan seperti pink, hijau dan coklat kehitaman. #tipsmenyusudocmummy #MedTweetMY
Artikel berkaitan: Kenapa Susu Badan Saya Warna Hijau? Pakar Nutrisi Jelas Maksud Warna Susu Badan Ibu

1.Pink/ merah

Makanan yang mengandungi pewarna merah atau ubi bit merah (beetroot) boleh mengubah warna susu menjadi warna merah jambu.Susu yang bercampur darah akibat luka di puting boleh menjadi warna merah jambu. Sedikit darah di dalam susu ibu tidak membahayakan bayi. Biasanya ia akan baik selepas beberapa hari. Sapukan susu sebelum dan selepas mengosongkan payudara atau boleh guna krim puting payudara.
2.Kuning

Kolostrum biasanya berwarna kuning terang dan pekat.
3.Putih kebiruan

Susu matang terbahagi kepada dua, iaitu Foremilk dan Hindmilk. Foremilk biasanya warna putih kebiruan.
4.Putih krim

Hindmilk pula adalah susu akhir yang kaya lemak. Oleh kerana itu ia kelihatan putih pekat dan malah ada yang berwarna kekuningan.
5.Hijau

Ibu yang makan terlalu banyak sayur hijau atau makanan mengandungi pewarna hijau kadang- kadang akan nampak susu sedikit kehijauan. Susu ini selamat diminum dan tidak menganggu penghadaman bayi.
Tetapi, awas ye ibu- ibu. Jika susu pekat kuning kehijauan itu adalah kerana nanah akibat jangkitan kuman di payudara. Susu ini tidak selamat diminum dan harus dirawat segera.
6.Warna karat

Kadangkala, saluran susu di payudara boleh pecah dan menghasilkan susu berwarna seperti besi berkarat atau kecoklatan. Ini adalah keadaan yang disebut ‘rusty pipe syndrome’. Hal ini juga biasanya bersifat sementara. Ia akan baik setelah beberapa hari.
Ada segelintir bayi yang mengalami sakit perut akibat susu bercampur darah. Maka, ibu terpaksa buang dan berikan semula setelah susu kembali ke warna normal.
Nanah boleh terjadi di dalam atau di permukaan payudara. Kalau susu hijau pekat tu nanah dari dalam saluran susu. Kalau di permukaan, kulit akan kemerahan berkilat dan ada ketulan lembik, sakit dan demam.
Sumber: DocMummy


Rupa-Rupanya Ini Punca Perangai Anak Asyik Terjerit-Jerit, Sakit Kepala!

Perangai anak terjerit-jerit, siapa saja yang suka. Bila buat perangai begini depan orang ramai lagi lah pulak, buat malu satu kampung saja. Namun, ada tak terfikir di fikiran ibu bapa kenapa perangai anak jadi macam itu?
Menurut Siti ‘Aisyah Rozalli, anak berperangai terjerit-jerit ekoran mengikut tingkah-laku ibu bapa yang kurang memberi perhatian kepada anak dan juga tindak-balas yang diberikan.

Baca juga: Adab Bangunkan Anak Dari Tidur, Barulah Anak Tak Terkejut!
PUNCA ANAK BERPERANGAI TERJERIT-JERIT

Nak tahu lebih lanjut, jom baca penerangan beliau.

“Kenapa anak kita suka panggil kita terjerit-jerit?”
“Kadang cakap dengan adik sendiri pun terjerit-jerit. Sekampung boleh dengar.”
Huish. Ini sebenarnya soalan yang ramai parents tanya saya tau.
Tahu tak sebab apa? Sebabnya. Kita sendiri yang ajar begitu.
Masa anak kita panggil kita elok-elok, kita ralit dengan handphone, ralit memasak, ralit membawang (eh!). Tapi, bila anak tu dah menjerit, baru kita menyahut. Tu pun kita menyahut dengan jeritan.
Maka, anak akan belajar yang kalau dia nak orang dengar dia, dia kena JERIT! CHILDREN ABSORB BEST FROM WHAT THEY EXPERIENCE DAILY. Pendek kata, anak akan MENIRU kita. CONFIRM! Sebab tu sebagai parents, kita kena rajin buat 3 perkara ini.
3 PERKARA IBU BAPA PERLU RAJIN LAKUKAN:
1. Baca buku tentang perkembangan kanak-kanak, supaya kita faham betul-betul kenapa anak kita buat satu-satu tingkah laku.

2. Belajar cara untuk uruskan emosi anak supaya emosi kita juga terjaga.

3. Rajin buat muhasabah. Dengan ilmu yang kita pelajari dari bacaan dan kelas-kelas parenting akan buat kita tahu:

– OBSERVE punca anak buat satu-satu tingkah laku tu.
– ANALYZE betul ke tidak respon kita pada tingkah laku anak kita tu.
– RANCANG apa tindakan yang patut kita lakukan untuk bantu adjust tingkah laku anak kita tu.
KALAU TIDAK ANAK AKAN BERPERANGAI BEGINI
Kalau tak….
Dia jadi macam gambar kat bawah ni lah.

– Kita complain anak kita tu tak behave lah.
– Kita complain anak kita tu suka menjeritlah.
– Kita complain anak kita dah nakal lah…
Rupanya…. Kita penyebabnya! Sedihkan?
P/S: gambar dari buku Behavenya Anakku.
Sumber: Facebook Siti ‘Aisyah Rozalli


Ketahui Rupa Sebenar Dajjal, Dengar Kupasan Ini. Jauhi Fitnah Dajjal Akhir Zaman.

Dapatkan gambaran jelas tentang Dajjal dengan mendengar ceramah Ustaz Fawwaz. Luangkan 11 minit anda yang berharga itu, agar dapat melindungi diri sendiri dan keluarga satu hari nanti.
Info tambahan, hadith ini sumber dari Jakim:

Dari Anas bin Malik r.a dari Nabi saw. sabdanya: “Semua negeri akan diinjak oleh Dajjal, melainkan Mekah dan Madinah. Di mana setiap jalan masuk ke dalam kedua kota itu dijaga oleh malaikat dengan berbaris. Kemudian Madinah bergoncang tiga kali goncangan, maka ketika itu Allah SWT mengeluarkan semua orang kafir dan orang munafik”.


Ini Rupa Suites Class Singapore Airlines Berharga RM60,000. Anda Mampu?

Suites Class Singapore Airlines
Kami ingatkan First Class itu sudah cukup hebat. Rupanya, Suites Class memberikan citarasa mewah kepada golong elitis. Menurut laporan Business Insider, travel blogger yang bernama Derek Low ini menggunakan frequent flyer miles untuk terbang secara percuma menaiki Suites Class Singapore Airlines.

Benarkah harganya RM60,000?

Cuba tukarkan dalam matawang Ringgit Malaysia.

Cakap banyak tidak guna juga. Ini antara gambar yang Derek kongsikan.

Tiket Singapore Airlines

Tempat tidur yang sungguh selesa. Bagaikan berada di rumah sendiri!

Tangga untuk ke Private Room

Tanda juga cukup luas dan tampak mewah!

Ruang letak kaki yang selesa

Makanan yang amat menyelerakan

Jika ingin melihat lebih banyak gambar, sila klik pada pautan di bawah.

Sumber: Derek Low & Business Insider

[infobox title=’Tentang Derek’]
Derek ialah seorang jurutera dan usahawan. Dia telah mencipta Berkeley Ridiculously Automated Dorm (BRAD), video YouTube yang telah menjadi viral. Kisah beliau juga telah ditulis oleh TIME, Forbes, CNN, The Guardian dan TechCrunch.
[/infobox]


Rupanya 10 Jenis Makanan Ini Dapat Bantu Perbaiki Kitaran Tidur Anak

Mengapa tidur berkualiti amat penting, terutamanya kepada kanak-kanak? Sebagaimana penting tidur untuk orang dewasa menyelesaikan rutin harian, begitulah juga buat si kecil. Hal ini kerana, aktiviti tidur yang berkualiti dapat menguatkan sistem imun, perbaiki mood dan emosi anak, mudahkan anak untuk fokus dan sebagainya.
Sebenarnyan, banyak faktor persekitaran yang beri pengaruh pada kualiti tidur anak dan makan salah satu darinya. Justeru itu, ini merupakan 10 jenis makanan yang dapat membantu perbaiki kitaran tidur anak seperti dikongsikan oleh Puan Mazliana Mazlan.

Baca juga: Ajar Anak Tundukkan Pandangan Mata, Bukan Sahaja Sifat Malu & Menutup Aurat
MAKIN LENALAH TIDUR ANAK LEPAS INI!
Gambar hiasan: Google.

Tidur penting untuk anak. Tidur yang berkualiti:

Kuatkan sistem imun
Mudahkan anak untuk fokus
Perbaiki mood dan emosi anak
Mudahkan anak belajar
Kurangkan radang dalam badan

Banyak faktor persekitaran yang beri pengaruh pada kualiti tidur anak. Makanan salah satu darinya. 10 jenis makanan ni, bantu perbaiki kitaran tidur anak.
TRYPTOPHAN MERUPAKAN UNSUR PENTING UNTUK DAPATKAN TIDUR YANG BAIK
Semua makanan ni, ada tryptophan. Unsur penting yang anak-anak kena ambil untuk dapatkan tidur yang baik. Real food kan semuanya.
Makanan yang ada tryptophan, akan mudahkan anak tidur, dan baiki kualiti tidur anak. Tryptophan akan bertukar kepada serotonin dan melatonin.
Serotonin, untuk tenangkan mood anak. Melatonin, main peranan penting untuk tidur anak. Ada dua hormon ni, cukup untuk buatkan anak dapat tidur lebih nyenyak waktu malam, kitaran tidur lebih tersusun.
Paling penting, elakkan junk food, makanan tinggi proses. Ini yang buat tidur anak akan jadi kacau bilau.
INI 10 JENIS MAKANAN BANTU PERBAIKI KITARAN TIDUR ANAK
1. TELUR

Cari telur pilihan yang lebih baik, tanpa antibiotik dan hormon.
2. IKAN

Ikan anak kena suka tau.
3. AYAM

Ayam tanpa antibiotik dan hormon.
4. KIWI

Kiwi untuk tidur.
5. PISANG

Pisang anak lapar tengah malam, boleh standby kat rumah selalu.
6. YOGURT

Grek style yogurt produk tenusu.
7. KACANG GAJUS

Kacang gajus pun boleh.
8. KACANG KUDA

Kacang kuda rebus saja pun sedap.
9. BROKOLI

Brokoli ada tryptophan, bantu perbaiki kitaran tidur.
10. BAYAM

Bayam pun sama, bagus untuk kualiti tidur anak.
Kita cuba sama-sama ya.
Sumber: Facebook Mazliana Mazlan


Rupanya 13 Jenis Makanan Ini Tak Sesuai Beri Anak Makan Ketika Sakit

Ketika anak sakit banyak perkara yang perlu diberikan tumpuan rapi termasuklah dari aspek pemakanan. Melalui perkongsian ilmu pemakanan dari Puan Mazliana Mazlan, terdapat 13 jenis makanan yang tidak sesuai untuk diberikan kepada anak-anak ketika mereka sakit.
Menurutnya, sakit seperti demam, batuk dan selsema akan mengambil masa untuk pulih dan makanan-makanan tersebut akan menambah keradangan dalam badan anak. Ia seterusnya, mengakibatkan tempoh untuk sembuh menjadi lambat.

Baca juga: Rupanya Ini 6 Nutrisi Penting Yang Diperlukan Anak Untuk Kesihatan Usus
MENYEBABKAN PROSES PENYEMBUHAN JADI LAMBAT
Gambar hiasan: Google.

13 jenis makanan yang tak sesuai untuk anak waktu sakit.

Demam, batuk, selsema, akan ambil masa nak baik. Makanan ini semua akan tambahkan radang dalam badan anak, buatkan anak lambat nak sembuh.
Ibu ayah kena lebih hati-hati dengan makan minum bila anak tak sihat, supaya proses penyembuhan berlaku dengan lebih cepat, insyaAllah.
Kita cuba sedaya mampu, elakkan dari anak-anak dan keluarga, terutama waktu mereka sakit. Sama-sama kita cuba ya, sediakan pilihan bahan makanan yang baik di rumah buat anak-anak.
1. ROTI DAN BISKUT
Terutama yang pasaran, banyak sangat bahan yang digunakan untuk sediakan sebuku roti dan sepakat biskut. Kalau buat sendiri, cuba guna pilihan bahan yang baik.
Gambar: Anak tak sihat, taknak makan, tapi elakkan bagi roti dan biskut ya. Kahak makin banyak nanti.
2. ANEKA SOS DAN SALAD DRESSING
Mayonis, sos tomato dan sebagainya. Jenis makanan yang ini, ada pengawet untuk kekal lama dua tiga tahun di rak pasaraya.
Gambar: Sos tiram elakkan guna untuk buat sayur.
3. GULA & GULA TERSEMBUNYI
Yang ini baja kepada semua penyakit kan. Gula tersembunyi tak ditulis nama gula, tapi diganti dengan nama lain contohnya fruktosa, gluckosa, sirap jagung dan sebagainya.
Gambar: Yang ini pun, elakkan ya. Anak cirit birit kita cari air kelapa k.
4. MAKANAN DALAM TIN
Apa saja bahan makanan dalam tin, elakkan sepenuhnya.
Sardin, tuna, kari ayam. Kalau takde pengawet sekali pun, sebab terperap lama dalam tin aluminium, dari situ akan datang kesan buruk pada badan anak.
5. SUSU
Makanan yang boleh timbulkan radang. Terutama susu berperisa seperti coklat, strawberi, pisang yang mengandungi perisa dan pewarna tiruan.
Gambar: Susu antara makanan yang boleh banyakkan kahak. Anak 2 tahun ke atas, dah tak perlukan susu, banyakkan real food.
6. DAGING PROSES
Sosej, nugget, burger, meatball dan seangkatan dengannya. Makanan bukan dari daging sebenar, dan pengawet nitrit digunakan.
Gambar: Tak boleh ada di rumah makanan macam ni.
7. CEREAL
Banyak bersumberkan dari bahan GMO. Pengawet dan pewarna tiruan tidak ketinggalan.
Gambar: Cereal bukan pengganti nasi lemak untuk breakfast masa anak tak sihat. Rebus telur, dah sangat sihat.
8. CANDY BAR, COKLAT, AISKRIM
Tinggi sangat kandungan gula dan pewarna tiruan untuk anak-anak kita.
Gambar: Coklat semua anak suka, waktu tak sihat, anak tak boleh ambil ya.
9. JUS BUAH DALAM KOTAK
Tak ada satu jenis jus buah pun yang kita buat di rumah, tahan lebih dari 3 hari kan. Sangat tinggi dengan kandungan gula.
10. CREAMER
Segala yang namanya 3 in 1, siap minum segera. elakkan dari anak-anak walaupun mudah sangat kita nak buat.
Gambar: Air express tambah air panas je, tapi tak elok untuk anak minum selalu terutama waktu tak sihat.
11. MARJERIN & MINYAK SAYURAN
Cari pure butter dan elakkan marjerin yang ada kandungan transfat. Elakkan minyak jagung, soya, matahari.
Guna apa yang banyak di negara kita, minyak kelapa sawit dan minyak kelapa antara pilihan yang baik.
12. PEMANIS TIRUAN
Sucralose, aspartame, maltodextrin. Walaupun orang kata ianya pemanis yang sesuai untuk pesakit kencing manis, tapi belek dulu bahan ramuan yang digunakan, mungkin ada pemanis tiruan macam ni.
Gambar: Aiskrim tinggi gula dan pewarna tiruan, bukan untuk anak-anak waktu tak sihat.
13. MEE SEGERA
Bila buka saja plastik perencah, dau bau harum semerbak satu rumah kan. Tinggi MSG dan perasa tiruan yang buatkan baunya menusuk ke hidung hingga aktifkan deria rasa kita.
Gambar: Yang ini, sihat atau tak sihat, sebaiknya elakkan terus.
Sumber: Facebook Mazliana Mazlan


Rupanya 5 Anggota Badan Manusia Ini Dicipta Ada Fungsi Self-Cleaning Sendiri, Tak Payah Korek!

Tahukah anda, terdapat beberapa anggota badan manusia sebenarnya dicipta mempunyai kelebihan menarik iaitu mencuci atau mengeluarkan kotorannya sendiri.
Jadi, seharusnya kita tidak perlu bersungguh membersihkannya kerana ia boleh datang kemudaratan kepada anggota-anggota ini seperti cedera atau rosak fungsinya.

Fakta ini telah dikongsikan oleh Doktor Erna Nadia di laman sosialnya. Kalau nak tahu anggota apa yang memiliki kelebihan ini mari ikuti penulisan beliau di bawah.
Baca juga: Bongkok Badan Punca Sembelit? Ini Tips Untuk Dapatkan Postur Badan Tegak & Cantik!

RUPANYA 5 ANGGOTA BADAN MANUSIA INI DICIPTA ADA FUNGSI SELF-CLEANING SENDIRI, TAK PAYAH KOREK!

Ada beberapa anggota badan yang kita rasa kita perlu korek atau keluarkan tapi sebenarnya Allah dah jadikan ianya self-cleaning aka dia boleh cuci atau keluarkan kotoran sendiri, iaitu:
5 ANGGOTA BADAN MEMPUNYAI FUNGSI SELF-CLEANING
1. TELINGA

Tahi telinga akan keluar dengan sendiri. Kita tak perlu korek pun. Masa mandi atau ambil wuduk boleh bersihkan sikit-sikit di hujung-hujung telinga guna tisu atau tuala bersih.
Please elakkan guna cotton bud dan of course jangan guna besi untuk bersihkan telinga, ianya boleh menyebabkan gegendang telinga anda pecah atau rosak.
Gegendang telinga kita cuma senipis bawang (lebih nipis lagi sebenarnya). Jika ada tahi telinga tersumbat, jumpa doktor, nanti dapat ubat titik untuk cairkan tahi tersumbat tu. Pendengaran yang rosak dah tak boleh kembali normal semula.
Dan jangan dengar muzik kuat-kuat guna earphones atau headphones, nanti organ dalam telinga akan rosak juga. Jangan pukul-pukul bahagian telinga atau belakang telinga juga. Sayangi telinga anda.
2. FARAJ

Saya taktau kenapa tapi ada juga wanita yang suka nak korek-korek kemaluan mereka. This is so wrong. Elakkan. Faraj kita boleh self-cleansing.
Cukup sekadar selepas buang air kecil atau bersama suami atau cuci haid, basuh dengan air dan lap sahaja. Tak perlu korek-korek ya.
3. HIDUNG

Tahi hidung juga seeloknya tak dikorek-korek. Jika rasa hidung penuh tahi, cuci guna air. Masa mandi dan nak ambil wuduk tu, boleh basahkan sedikit dalam hidung dan bersihkan.
Jika selalu korek, nanti dalam hidung akan mudah luka, jadi hidung berdarah dan of course kotor tangan anda.
4. USUS

Ini pun pelik sampai ada yang jual produk untuk bersihkan usus. Allah jadikan elok dah organ kita ni. Jika sudah penuh usus kita, kita akan buang dengan cara buang air besar. Tak ada apa yang akan tersumbat.
Jika ada masalah sembelit, ubah menu harian supaya lebih banyak serat, minum lebih banyak air kosong dan bergeraklah. Jika tak bergerak atau tak bersenam, memang mudah sembelit.
Kurangkan makanan yang heavy heavy. Kunyah dengan perlahan dan elok.
5. MATA

Air mata kita ni sebenarnya pencuci mata paling hebat Allah cipta. Kita cuma perlu pastikan kita rajin kelip mata sahaja supaya mata kita kekal lembab. Jika berkerja memerlukan fokus yang banyak bahagian mata ( guna pc, laptop, handphone), jangan lupa kelip mata.
Masa kita kelip mata tu la, ada satu lapisan air mata akan basahi mata kita. Jangan selalu guna ubat titik mata, ianya boleh buatkan mata anda kering lama-lama.
Mata kering boleh bawa banyak masalah kemudian hari. Dan of course jangan tenyeh tenyeh mata, tak bagus dan boleh buatkan mata ‘trauma’ tanpa disedari.
Haa. Mungkin ada yang dah tau tapi masih buat buat taktahu. Lepas ni dah kena ambil tahu. Sebab organ yang Allah bagi kita pinjam ni, kalau rosak, susah nak diganti. Maka, sayangilah setiap satunya okay.
Jika dah terbiasa korek-korek, itu semua hanyalah tabiat sahaja. Tabiat boleh diubah jika kita mahu menjadi pembersih dan sihat.
Sumber: Facebook Erna Nadia


Rupanya 5 Jenis Tepung Beras Ini Berbeza Fungsi, Rugi Kalau Salah Guna!

Sebenarnya, terdapat empat jenis tepung beras yang berlambangkan gajah dan satu tepung beras cap teratai. Mungkin ramai yang menyangka, kelima-lima tepung beras ini mempunyai fungsi yang sama.
Namun, sebenarnya ia mempunyai fungsi yang berbeza. Jom ketahui apakah perbezaan fungsi dari lima jenis tepung beras ini dari perkongsian Puan Yatie.

Baca juga: Kentang Dah Bertunas Jangan Makan! Ada Kandungan Berbahaya & Ini Kesannya
TERDAPAT 4 TEPUNG BERAS CAP GAJAH & 1 CAP TERATAI

TEPUNG BERAS

Ada lima jenis tepung beras. Hahhh apa bezanya? Kita ni ingat asal tepung beras semuanya sama, kan?
Tiga jenis tepung beras yang ada gambar gajah, tapi sekarang yang gajah 5 tu susah nak cari dekat Malaysia. Tepung beras ni dibuat dari negara Thailand, pasal tu ada tulisan Thai dekat bawah setiap tepung tu.
Senang je nak paham sebab tak semua tepung ini ada jual dekat kedai, tapi kalau jual kena tengok betul-betul. Untuk play safe beli saja cap teratai, cuma nak buat certain kuih saja kena pilih tepung beras yang sesuai.
Okay kita share ini bezanya.
JENIS TEPUNG BERAS, PERBEZAAN CAP TERATAI & 4 CAP GAJAH
1. CAP TERATAI

Saya pakai ini saja untuk goreng-goreng bagi rangup. Buat Laksam, buat Tepung Pelita…hah senang! Selalu kedai jual yang ini banyakkan, sesuai untuk menggoreng juga macam ayam goreng berempah!
Tepung nii pun sesuai juga untuk buat rempeyek atau tumpi dan apam tapi kalau buat apam rasa tepungnya kurang sikit. Tapi boleh la, nak buat apam ambil yang 2 Gajah.
2. CAP 1 GAJAH

Sama fungsi macam Teratai. Kalau dekat kedai tak ada cap teratai atas 1 gajah ni hahh buleh la ambil. Tepung ni boleh goreng pisang atau keledek. Tepung ini bagi merangupkan.
3. CAP 2 GAJAH

Yang ini pulak elok buat kuih tradisional iaitu kuih koci, kuih apam, kuih lapis. Kuih jadi lembut dan likat.
4. CAP 3 GAJAH

Sama juga kalau 2 gajah tak ada dekat kedai nampak 3 gajah beli 3 gajah. Boleh juga buat kuih-kuih tradisional seperti kuih koci, lapis dan pelbagai jenis kuih.
Hasilnya kuih jadi lembut dan berkilat.
5. CAP 5 GAJAH

Sesuai untuk membuat laksa dan pelbagai jenis mee, sebab tepungnya agak lebih kental.
Tepung Pelita pakai tepung beras apa? Tepung Cap Teratai macam saya kata tadi play safe, sebab Tepung Teratai sangat mild, halus mulus.
Kau tengok resipi mana ada orang share tepung beras cap apa! Kesian orang yang tak tahu masak. Most resipi korang tulis letak tepung beras, tulis la detail (cap apa) ye dak?
Okay kita dah cakap bagi pihak.
Gambar Ihsan: Google @ Kilang Tepung.
Sumber: Facebook Yatie Kitchen


Rupanya 6 Wajah Ini Merupakan Anak Pelakon Terkenal Bollywood, Cantiknya No 3!

Industri hiburan di Bollywood sudah semestinya sering menjadi bualan orang seluruh dunia. Mana tidaknya, bukan sahaja bakat yang ditonjolkan malah wajah mereka yang cantik dan kacak turut menjadi perhatian. Namun, ramai yang tidak tahu bahawa pelakon-pelakon di Bollywood ini juga terdiri dalam kalangan anak-anak mereka sendiri. Anak siapa tu?
1. Suhana Khan

Siapa yang tidak mengenali King of Bollywood iaitu Shah Rukh Khan kan? Untuk pengetahuan anda, SRK mempunyai anak perempuan yang kian meningkat dewasa tau iaitu Suhana Khan. Baru sahaja berusia 18 tahun, Suhana sudah pun menghiasi kulit majalah Vogue India dan katanya menerima kritikan dari media di sana.

2. Ibrahim Ali Khan

Sekali pandang tak dapat nak bezakan yang mana ayah dan yang mana anak. Anak lelaki kepada pelakon terkenal Saif Ali Khan yang bernama Ibrahim Ali Khan ini sudah berusia 17 tahun. Bukan itu sahaja, dengar khabarnya bakal menempah nama dalam industri seperti ayahnya tidak lama lagi. Memang persis wajah ayahnya ketika muda!

3. Sara Ali Khan

Merupakan kakak kepada Ibrahim Ali Khan, Sara Ali Khan yang berusia 24 tahun kini sedang menjalankan penggambaran untuk debut filemnya yang pertama dalam industi Bollywood. Wajahnya yang cantik pastinya menarik perhatian sesiap sahaja dan ramai tak sangka Saif Ali Khan ada anak dara yang begitu menawan!

4. Jhanvi Kapoor

Merupakan anak perempuan kepada pelakon evergreen yang terkenal iaitu mendian Sri Devi, Jhanvi Kapoor merupakan antara wajah terbaharu dalam industri perfileman Bollywood. Baru berusia 21 tahun, ramai sudah memuji kecantikan beliau yang persis mendiang ibunya.

5. Sonam Kapoor

Cantik, ikon fesyen dan popular adalah 3 perkataan yang boleh menggambarkan Sonam Kapoor. Ramai yang tidak tahu bahawa Sonam merupakan anak kepada pelakon terkenal Anil Kapoor. Sudah lama menempah nama dalam persada seni, Sonam sudah sememangnya terkenal dengan filem dan gaya fesyennya di India.

6. Athiya Shetty

Kalau tengok bapanya mesti selalu teringat watak bengis yang sering dilakonkan. Sunil Shetty sebenarnya mempunyai anak perempuan yang persis model antarabangsa iaitu Athiya Shetty. Tubuh langsing dan tinggi serta wajah yang unik membuatkan Athiya laku seperti ‘pisang goreng’ di Bollywood.

*Semua cantik dan berbakat, patutlah boleh jadi pelakon popular seperti ayah atau ibu.


Rupanya 7 Stok Bahan Masakan Dari Thailand Ini Buat Rasa Makanan Lebih ‘Kick’!

Selain kelazatan masakan Malaysia, masakan dari Thailand pun tidak kurang hebatnya, di mana ia turut sama dinikmati rakyat di negara ini. Memang kena dengan selera orang kita.
Mestinya anda ingin tahu, apakah stok bahan yang digunakan untuk menyedapkan lagi hidangan-hidangan tersebut. Justeru itu, jom lihat perkongsian dari Puan Trisya Aman yang menyatakan emaknya sudah lama menggunakan bahan-bahan ini di dalam masakan hingga membuatkan ayahnya tidak pernah makan di luar.

Baca juga: Resepi Warisan Pau Kampung Inti Keledek Oren, Kedut Lembut Itu Yang Sedap!
SEDAPNYA STOK BAHAN INI SAMPAI TAK MAKAN LUAR DAH
Gambar hiasan: AsianInspirations.com

Daripada aku kecil sampai besar, aku tak pernah nampak bapak aku makan kedai luar. Semuanya berpunca daripada mak aku! Ye daripada mak aku.

Dulu masa mak aku muda-muda dia ada kedai makan dekat Tanah Merah, Kelantan. Sampaikan Dato Vida pun suka tapau Kerabu Maggi dekat sini!
Rahsianya, mak aku banyak guna stok bahan masakan daripada Thailand. Kalau dulu balik kampung saja mesti kena borong banyak-banyak. Sekarang tak payah dah sebab dah ada dekat pasaran Malaysia.
Tak semua produk Thai Halal, kebanyakan Islam Thai guna produk yang aku share ni. Hati-hati ketika membeli.
Semua ni saya beli dekat link ni, sebab lebih murah daripada pasaran. Why not berjimatkan?
7 JENIS BAHAN MASAKAN THAILAND PERLU ADA
1. SOS LABU
Sos labu untuk buat daging masak merah atau paprik makin sedap. Inilah rahsia kedai Siam!

2. KICAP BUKIT
Kalau dah letak Kicap Bukit ini tak perlu letak seasoning dah. Rasa dia sama macam Maggi seasoning! Tukang masak siam cakap jangan beritahu sesiapa hahaha.

3. NISAN KABUNG THAI
Haaa ini aku suggest sangat korang masukkan Nisan Kabung Thai ini dekat dalam somtam dan kerabu maggi. Rasa lagi kick!

4. KERABU SUHON
Kerabu suhon memang mak pakai brand ini daripada dulu. Dia kata tak sama macam suun Malaysia, sebab brand yang ini tak melekat dan licin. Bila guna ini baru macam kerabu suhon ori Thai. Anak-anak aku pun suka.

5. PICKLED GARLIC
Dua kali repeat pickled garlic ini. Brand ini sedap. Rasa manis dan masam-masam sikit. Sedap dimakan dengan nasi kerabu sebagai penambah rasa dalam makanan.

6. KICAP IKAN
Nampaklah kicap ikan yang ini sedap! Yang jenis lain hanyir sikit, bau kuat sangat sampai loya tekak.

7. THAI CHILI PASTE
Thai Chili Paste ini paling sedap! Mak aku selalu buat tomyam atau perap daging pakai ni. Kalau tak percaya korang boleh tanya tukang masak siam.

Sumber: Facebook Trisya Aman